text:
Monday, April 9, 2012
श्यामल सुमन - अर्थात लोकतंत्रीय मुक्ति
तीन दिन पूर्व अपन निकटतम मित्र घनश्याम बाबू केर दुर्घटनामे मृत्यु भेलाक पश्चात आइ गजानन बाबू चौपालमे बैसल उदास रहथि। योग्य रहलाक बादो एक प्राइवेट स्कूल मेकम वेतनपर नौकरी करब घनश्याम बाबूक विवशता छल कियैक तँ घरमे वृद्ध माता, पत्नी, विआहक योग्य पुत्रीक अतिरिक्त शिक्षारत पुत्रक भरण पोषणक भार हुनके कमायपर। आइ पूरा परिवारे बेसहारा भऽ गेल। एहेन घटना तँ ककरो वास्ते दुखद होइते छैक लेकिन गजानन बाबूक दुख ताहिसँ बेसी बुझना जाइत अछि। जखन चौपालक लोक सभ आग्रह करैत खोदि खोदि पुछलखिन्ह, तकर बाद पता चलल हुनक दुखक असली कारण।
दुर्घटनाक बाद घाइल घनश्याम बाबूकेँ अस्पताल आनल गेल आ डाक्टर देखतहि मृतघोषित कऽ देलक। पुत्रक बाहर रहबाक कारणेँ अंतिम संस्कार तत्काल सम्भव नहि छल। गजानन बाबू आर लोक सभसँ विचार कऽ लाशकेँ शीत गृहमे रखबाक प्रबंध करयलगलाह। लेकिन सरकारी अस्पताल – सीधा-सीधी बिना घूस कऽ एको डेग चलब मुश्किल। शीत-गृहक कर्मचारी बाजल - "जगह नहीं है"। गजानन बाबू स्थितिसँ उत्पन्न सम्वेदना देखबैत, अपन सभ ज्ञान, अनुभव लगाकए थाकि गेलाह किन्तु शीत-गृह कर्मी अपन राग बजबैत रहल जे - "जगह नहीं है"। गजानन बाबू परेशन छलाह। ताबत सरकारी तंत्र कमौन संकेत बुझनिहार एक नवयुवक आबि कर्मचारीक हाथमे एकटा नमरी थमबैत कहलखिन्ह - "अब तो जगह है न"? तत्काले जगह भेट गेल। लाश राखल गेल। काजभेलाक पश्चातो गजानन बाबू दुखी छलाह।
अगिला दिन पुत्रक आगमनक बाद पोस्टमार्टमक तैयारी होमए लागल। अस्पताल मेएम्बुलेन्सक सुविधा सेहो छल। जहिना आजुक समएमे सरकारी गाड़ीसँ सरकारक काज छोड़ि शेष सभ काज होइत अछि तहिना अस्पतालक प्रबंधककेँ घरमे प्रबंध करवाक हेतुएम्बुलेन्सक सार्थक उपयोग भऽ रहल छल। प्रबंधकक नामपर अपन घरक प्रबंध करवा मे ड्राइवर साहेब सेहो संकोच नहि करथि। एम्बुलेन्सक कारणे देरी होमए लाग। एम्बुलेन्स आएल आओर ड्राइवर साहेब आबतहि बजलाह - " अभी हम तुरत आये हैं, एक घण्टे के बाद दूसरे शिफ्ट का आदमी जायगा"। एतबा सुनतहि फेर शीत-गृहमे काज आयल वोयोग्य आधुनिक युवक अपन चमत्कार देखौलन्हि। पचास टाकाक एकटा नोट ड्राइवर साहेबकेँ दैत बजलाह -"अब चलिए"। ड्राइवर तत्काल तैयार भऽ गेल।
गजानन बाबू मित्रक विछोह, मित्रक परिवारक भबिष्यक चिन्तासँ तँ चिन्तिते छलाह, ऊपरसँ ई सभ देख भीतरे भीतर छटपटावैत रहलाह जे नैतिकता, ईमानदारी कतए चलिगेल। पोस्टमार्टम हाऊसमे सेहो भीड़ छल। बेसी आत्महत्या आओर बेसी दुर्घटना हमरा लोकतंत्रक बिशिष्ट बिशेषता अछि। किनारा जाऽ कऽ जखन सरकारी करमचारी सँजानकारी लेबाक कोशिश भेल तँ वो असंवेदनशील प्राणी बाजल - "ये भीड़ तो आप देखही रहे हैं। सब इसी काम के लिए आया है। कोई राशन या वोट की लाइन तो है नहीं। औरमेरे दो ही हाथ हैं। आपका नम्बर जब आयगा तब देखेंगे"। लोक सभ अनुमान करए लगलाह तँ चारि घण्टासँ कम केर मामला नहि छल। ताबत धरि तँ राति भऽ जाएत।सभकेँ चिन्तित देख पुनः वो योग्य युवकक योग्यताक काज उपस्थित भेल।येन-केन-प्रकारेण पाँचटा नमरीपर बात फरियाइल आओर मरलाक बादो लाइन तोड़ि कऽ घनश्याम बाबूक लाशकेँ पोस्टमार्टम हाऊससँ मुक्त कराओल गेल। गजानन बाबूक नैतिकशिक्षा, ज्ञान, अनुभव सभटा राखले रहि गेल। ककरा चिन्ता अछि जे मृतकक परिवार परकतेक संकट आएल अछि। अपन वेतनक अतिरिक्त बेसीसँ बेसी आमदनी करब सरकारी सेवकक युगधर्म अछि। एहि युगधर्मक पालन सरकारी सेवकगण अबाध गतिसँ सम्पूर्णदेशमे कऽ रहल छथि। एहि क्रममे पुलिसकेँ सेहो यथायोग्य दक्षिणा देबय पड़ल।
थाकल हारल मृतकक स्वजन परिजन समेत गजानन बाबू श्मशान घाट एलाह। सभ जगहसँ बेसी भयावह दृश्य छल। ओहनहियो श्मशान तँ भयावह होइते छैक। किन्तु जे भयावहता लोक सभकेँ देखए पड़लन्हि वो आओर भयावह छल। जगहक वास्ते, लकड़ी कवास्तें, अस्थि कलश रखबाक हेतु एतए तक कि मृतकक मृत्यु प्रमाण पत्रक वास्ते सेहो, सब जगह नियुक्त कर्मचारीक नियमित काजक बदलामे अनियमित रूपसँ यथायोग्य टाका खर्च करए पड़लन्हि। एवम प्रकारे घनश्याम बाबू वर्तमान लोकतंत्रीय पद्धतिक जालसँ मुक्त भऽ स्वर्गारोहण केलाह। गजानन बाबू सोचि सोचि भावुक एवं चिन्तित छलाह संगहि एक यक्ष प्रश्न सेहो ठाढ़ छल जे घनश्याम बाबू तँ कहुना लोकतंत्रीय मुक्ति पाबिस्वर्गारोहण केलाह किन्तु हमर मुक्तिक कोन रास्ता निकलत? हमर स्वर्गारोहण भऽ सकत कीनहि?
गामक चौपालसँ
Posted by Gajendra at 9:48 AM
Labels: श्यामल सुमन
Subscribe to: Post Comments (Atom)


c: text/html

text:
Wednesday, 22 June 2016
पद्य - १९३ सँ १९८ - पाकल आम (छवि वा सन्दर्भ आधारित ६ गोट बाल कविता)
पाकल आम
(छवि वा सन्दर्भ आधारित ६ गोट बाल कविता)
कहियो - कहियो सभ किछु ठीक रहितहुँ, पर्याप्त समय रहितहुँ, लाख प्रयासक बावजूदहु किछु नञि लिखाइत अछि । कहियो तकर ठीक विपरीत, मोन चहुचङ्ग रहितहँ, बिना कोनो खास प्रयत्नक, बहुत कम समयमे अनायसहि बहुत किछु लिखा जाइत अछि । सएह भेल १० जून २०१६ ई॰क भोरमे । फेसबुक फोलल, श्री बिभूति आनन्दजीक (मैथिली वरिष्ठ लेखक) प्रोफाइल फोटोक रूपमे आमक झब्बाक छवि लागल छल । झब्बामे चारिटा आम छल आ ताहिमे एकटा पाकल (पीयर ढाबुस), एकटा अधपक्कू आ शेष दू टा काँच (किंवा डम्हाएल) छल । झब्बा नीक लागल - ताहि सन्दर्भ पर एक टा कविता लीखल । तकरा बाद पाँचटा आओरहु कविता धरा-धर अपनहि-आप लिखा गेल ।
०१
एक अधवयसू − दू टा जुआन ।
संगहि एक गोट “पाकल आम” ।
सुन्नर समय − विहंगम दृश्य,
तीन पीढ़ी केर भेल मिलान ।।
जिनगीक गति छी एहने भैय्या,
सब अबटीमे “पाकल आम” ।
समयक चालि ने बदलल कहियो,
तूबत बनि सब पाकल आम ।।
समय हाथ - जीबू मस्तीमे,
जिनगी केर नञि कोनहु ठेकान ।
कनितहि रहब, हँसब कहिया फेर,
उलहन − देव भेलाह बेइमान ।।
०२
एक परम पाकल प्रबुद्ध,
दोसर पकबा लए प्रेरित अछि ।
तेसर - चारिम से देखि रहल,
खेला देखि अचम्भित अछि ।।
पहिलुक अछि सत्ता हथिअओने,
आनक सत्ता लए काल बनल ।
दोसर सोचए, तूबए पाकल,
तखनहि तँऽ गुरूघण्टाल बनब ।।
तेसर - चारिम छी मूक प्रजा,
सब देखि रहल आ सोचि रहल ।
सत्ताक समर नञि प्रतिभागी,
परिणाम मुदा सब भोगि रहल ।।
०३
एक गुरू छथि दीप्त ज्ञानसँ,
दोसर किछु अवभासित छथि ।
तेसर - चारिम नव शिष्य हुनक,
संगति बैसल आह्लादित छथि ।।
कहथि गुरू - ई ज्ञान थिकहि,
बँटलासँ कहियो नञि घटैछ ।
अज्ञानक अम्मत टिकुला,
ज्ञानहि बल मधुर रसाल बनैछ ।।
सद्-ज्ञान गुरूक छी झलकि रहल,
पीताभ मधुर आमक फल सनि ।
संगतिमे अम्मत काँच आम सेहो,
बदलि रहल पाकल फल सनि ।।
०४
एक दूइर दोसरहुँकेँ करैछ,
से संगति केर प्रभाव छै ।
पाकल देखि कऽ काँच पकैए,
फऽड़क सहज स्वभाव छै ।।
एक जँ उजिआएल, दोसरहुमे
उजिअएबा केर भाव भरैछ ।
जँ केओ बुड़िआएल समूहमे,
सभक भविष्यक काल बनैछ ।।
एक शराबी इएह चाहैत अछि,
मित्रहु बैसि शराब पिउबए ।
मुदा तपस्वी सदिखन चाहैछ,
संगीक तप - जंजाल तजए ।।
संगति केर महिमा छी भारी,
एहि झब्बामे से बुझा रहल ।
पाकल देखि पकैए दोसर,
तेसर-चारिम छी डम्हा रहल ।।
०५
देखि सुपुक - पाकल - गोपीकेँ,
मोन करय खएतहुँ ओकरा ।
बहुत ऊँच छी, चढ़ि नञि तोड़ब,
फेंकि रहल छी तेँ झटहा ।।
गछपक्कू तँऽ गछपक्कू छी,
दोसर पालहु पर पका लेबै ।
संगमे कँचका सेहो खसल तँऽ,
गोड़ि अनाजमे पका देबै ।।
ई की भेलै ! गछपक्कू तँऽ,
अपनहि तूबल आओर खसल ।
हमर मोन भगवानहु बुझलन्हि,
हापुस आम ओ बिहुँसि रहल ।।
सुपुक = सुपक = सुपक्व
गोपी = सुपक्व निदग्ग पीयर वा लाल-पीयर गछपक्कू आम
हापुस = रत - रत करैत सुपक्व गछपक्कू आम (मराठी आदि भाषामे "हापुस" आमक एक गोट प्रकारक नाम थिक, मुदा मैथिलीमे ताहि अर्थमे नञि प्रयुक्त भऽ कऽ निर्दिष्ट अर्थमे प्रयोग होइछ)
आमक बिहुँसब = गछपक्कू आम जखन बेसी ऊँचाईसँ तूबि कऽ माटि पर खसैछ तँऽ ओ एक वा एकाधिक स्थान पर (प्रायः ऊपरमे या बगलमे/पार्श्वमे) फाटि जाइछ । एहि घटनाकेँ आमक बिहुँसब ओ एहेन आमकेँ बिहुँसल आम कहल जाइत अछि ।
०६
पाँचहु आङ्गुर नञि छी समान,
नहिञे दू गोटे संसारमे ।
भाँति - भाँति केर लोक भेटैए,
अप्पन सभक समाजमे ।।
एक्कहि आमक झब्बामे छै,
काँच, डम्हाएल आ पाकल ।
तहिना समाजमे लोक थिकै,
अपना - अपनी काजेँ पागल ।।
किछु प्रबुद्ध, किछु अतिप्रबुद्ध,
सामान्य तथा किछु निर्बुद्धी ।
सुजन - सुबुद्धि सेहो बहुतहि,
किछु रहैछ अनेरहु दुर्बुद्धी ।।
ओहुना ई सभ किछु बदलैत छै,
समय - वयस - अनुभव संगे ।
सबहक अप्पन अलगहि महत्त्व,
आ काज आबैछ अपना ढंगे ।।
पाकत जञो सभटा आम संग,
एक्कहि बेर भऽ जायत ढेरी ।
तेँ तकर व्यवस्था प्रकृति करैछ,
पकबैछ ओ आम बेरा - बेरी ।।
मैथिली पाक्षिक इण्टरनेट पत्रिका “विदेह” केर 204म अंक (15 जून 2016) (वर्ष 9, मास 102, अंक 204) केर “बालानां कृते” स्तम्भमे प्रकाशित ।
Subscribe to: Post Comments (Atom)

robotstxt: allowed

filter: keep


text:
ज्याकी च्यान
ज्याकि च्यान(अङ्ग्रेजी: Jackie Chan)क जन्म ७ अप्रिल स.न्.१९५४मे ब्रिटिस हङकङ क भिक्टोरीया पार्ककहिक जगहमे भेल छल ।ज्याकि च्यान एक अभिनेता, ऐक्शन कोरियोग्राफर, चलचित्र-निर्माता, हास्य-अभिनेता, निर्माता, मार्शल आर्टिस्ट, पटकथा-लेखक, उद्यमी, गायक र स्टंट कलाकार जेहन बहुप्रतिभाशाली खुबी भेल व्यक्तित्व छी । ज्याकि च्यान १९६० ताका अपन अभिनय यात्रा सुरु कैर हाल करिब १५०टा चलचित्रमे अभिनय कैर चुकल अछी । ज्याकि च्यान विश्वचर्चित कलाकार मे एक छी ।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- आधिकारिक पृष्ठजाल
- इन्टरनेट चलचित्र भण्डारणमे ज्याकी च्यान
- Jackie Chan at Rotten Tomatoes
- Jackie Chan on Facebook


text:
काव्य
काव्य, कविता या पद्य (अङ्ग्रेजी: Poetry)[१][२][३] साहित्यक ओ विधा छी जाहिमे कोनो कथा या मनोभावक कलात्मक रूपसँ कोनो भाषाद्वारा अभिव्यक्त कएल जाइत अछि । भारतमे कविताक इतिहास आ कविताक दर्शन बहुत पुरान अछि । कविताक शाब्दिक अर्थ अछि काव्यात्मक रचना या कविद्वारा कएल गेल कृति, जे छन्दसभक शृङ्खलासभमे विधिवत बानहल जाइत अछि ।
काव्य ओ वाक्य रचना छी जकर चित्त कोनो रस या मनोवेगसँ पूर्ण होए । अर्थात ओ कला जाहिमे चुनल गेल शब्दसभद्वारा कल्पना आ मनोवेगसभक प्रभाव राखल जाइत अछि । रसगङ्गाधरमे 'रमणीय' अर्थक प्रतिपादक शब्दकें 'काव्य' कहल गेल अछि ।
काव्यप्रकाशमे काव्य तीन प्रकारक कहल गेल अछि, ध्वनि, गुणीभूत व्यङ्ग्य आ चित्र । ध्वनि ओ छी जहिमे शब्दसभसँ निकलल अर्थ (वाच्य) क अपेक्षा नुकाएल होए आ अभिप्राय (व्यङ्ग्य) प्रधान होए । गुणीभूत व्यङ्ग्य ओ छी जहिमे गौण होए । चित्र या अलङ्कार ओ छी जाहिमे बिना व्यङ्ग्यकें चमत्कार होए । ई तीनू प्रकार क्रमशः उत्तम, मध्यम आ अधम सेहो कहलावैत अछि । काव्यप्रकाशकार क जोर नुकाएल भाव पर अधिक जानि पड़ैत अछि, रसक उद्रेक पर नै । काव्यकें दुई आओरो भेद कएल गेल अछि, महाकाव्य आ खण्ड काव्य । महाकाव्य सर्गबद्ध आ ओकर नायक कियो देवता, राजा या धीरोदात्त गुण सम्पन्न क्षत्रिय होवाक चाही । ओहिमे शृङ्गार, वीर या शान्त रससभमे सँ कोनो रस प्रधान होनाए चाही । बीच बीचमे करुणा, हास्य इत्यादि आ रस तथा अन्य लोकसभक प्रसङ्ग सेहो आना चाही । कम सँ कम आठ सर्ग होवाक चाही । महाकाव्यमे सन्ध्या, सूर्य, चन्द्र, रात्रि, प्रभात, मृगया, पर्वत, वन, ऋतु, सागर, संयोग, विप्रलम्भ, मुनि, पुर, यज्ञ, रणप्रयाण, विवाह आदिक यथास्थान सन्निवेश होनए चाही ।


text:
गतांक से आगे ........
अब तक हमने गुरु के स्थूल स्वरुप की आवस्यकता एवं महानता के बारे में जानने का संक्षिप्त रूप में प्रयास किया था क्योंकि गुरु के स्थूल स्वरुप का पूर्ण ज्ञान प्राप्त करना कोई हँसी खेल नहीं और न यह गुड्डे गुडियों का ही खेल है। जब कोई सच्चा जिज्ञासु श्रद्धा एवं विस्वास पूर्वक अपने सदगुरु के मार्ग निर्देशन में अपनी सांसारिक गति विधियों का संचालन एवं निर्वाह अनासक्त रूप से करता हुआ निष्काम आगे बढ़ता रहता है तो उसे अपने सदगुरु के, अपने इष्ट के सभी गुप्त रहस्यों का ज्ञान धीरे - धीरे हो जाता है और वह स्वयं एक दिन बीजरूप से बदल कर एक छायादार एवं फलदायक वृक्ष के रूप में प्रकट हो जाता है। उसका बीजरूप, छायादार और फलदायक होना स्वयं उसके अन्दर ही था परन्तु यह सब उसे पता नहीं था; इसका पता उसे माली की कृपा से अर्थात गुरु कृपा से मिला।
गुरु के सूक्ष्म रूप की पहचान प्राप्त करने के लिए तो और भी ज्यादा सावधानी, मेहनत, मसक्कत और बलिदान करने की जरूरत पड़ती है क्योंकि जब बाहर में ही इतने अधिक छल प्रपंच हैं की बाहरी गुरु के स्थूल स्वरुप का ज्ञान भी जिज्ञासु की समझ में आसानी से नहीं आता तो अन्दर में तो इससे भी अधिक प्रलोभन हैं; इसलिए गुरु के सूक्ष्म स्वरुप का ज्ञान यदि असंभव नहीं तो कठिन अवश्य है। इसका एक कारण तो यह है की इसका सम्बन्ध मन से है और मन को वश में करना या मन को नियंत्रण में करना हर किसी के वश में नहीं होता। वैसे जो यह कहते हैं कि उन्होंने मन को मर दिया है वे झूंठ कहते हैं क्योंकि मन को मार कर कोई जीवित कैसे रह सकता है। हमें मन से न दुश्मनी करनी है न मित्रता क्योंकि दोनों ही हमें मन के साथ बंधन में बांधने में सक्षम हैं ।
मन कि शक्ति का पता लगाना भी कोई हँसी खेल नहीं है। इस विषय को लंबा न करते हुए सिर्फ़ इतना ही कहना पर्याप्त होगा कि मन अपने आप में वैसे तो जड़ है, निष्क्रिय है परन्तु जब वह हमसे अर्थात हमारी आत्मा से शक्ति प्राप्त करके हमारी इन्द्रियों के भोगों को भोगनें कि ओर प्रवत्त होता है तो इसकी शक्ति हजार गुना बढ़ जाती है। इस मन कि इस प्रवत्ति को संत अच्छी तरह जानते हैं। इसलिए संत मन के मारने कि बात नहीं करते बल्कि मन कि प्रवत्तियों को परिस्कृत करने का प्रयाश करते हैं।
चूंकि मन पर जो भी प्रभाव संसार कि घटनाओं का या स्थूल पदार्थों का पड़ता है जिससे तथा कथित प्रवत्तियां जन्म लेतीं हैं उनका सम्बन्ध स्थूल पदार्थों से ही होता है अतः इस स्थूल प्रभाव को कम करने के लिए या इसे समाप्त करने के लिए ही स्थूल गुरु कि आवश्यकता पड़ती है। शेष फ़िर कभी ..........
मालिक सबका कल्याण करे
सोमवार, 28 दिसंबर 2009
शुक्रवार, 25 दिसंबर 2009
मिथिला चालीसा
मिथिला चालीसा
दोहा
अति आबस्यक जानी के शुनियो मिथिला के वास
बेद पुराण सब बिधि मिलल लिखल भोला लाल दास
पंडित मुर्ख अज्ञानी से मिथिला के ई राज
पाहुनं बन आएला प्रभु जिनकर आज
चोपाई
जय - जय मैथिल सब गुन से सागर
कर्म बिधान सब गुन छैन आगर
जनक नन्दनी गाम कहाबैन
दूर - दूर से कई जन आबैन
देखीं क सीता राम के स्वम्बर
भेला प्रसन्य लगलैन अतिसब सुन्दर
पुलकित झा पंचांग से सिखलो
बिघन - बाधा से अति शिग्रः निपट्लो
मंत्र उचार केलो सब दिन भोरे
ग्रह - गोचर से भेलोहूँ छुट्कोरे
विद्यापति जी के मान बढ़ेलन
बनी उगाना महादेव जी ऐलन
जय - जय भैरवी गीत सुनाबी
सब संकट अपन दूर पराबी
लक्ष्मीस्वर सिंह राजा बन ऐला
पुनह मिथिला क स्वर्ग बनेला
भूखे गरीब रहल सब चंगा
सब के लेल ऐला राज दरिभंगा
बन योगी शंकरा चार्य कहोलैथ
अनेको शिव मंठ निर्माण करोलैथ
धर्म चराचर रहल सत धीरा
जय - जय करैत आयल संत फकीरा
जन्म लेलैन लक्ष्मीनाथ सहरसा
जिनकर दया से भेल अति सुख वर्षा
साधू संत के भेष अपनोलैन
फेर गोस्वामी लक्ष्मीनाथ कहोलैन
मंडन मिश्र क शास्त्राथ कहानी
हिनकर घर सुगा बजल अमृत बाणी
पत्त्नी धर्म निभेलैन विदुषी
जिनकर महिमा गेलें तुलशी
आयाची मिसर क गरीबी कहानी
हिनकर महिमा सब केलैनी बखानी
साग खाई पेटक केलनी पालन
हिनकर घर जन्मल सरोस्वती के लालन
काली मुर्ख निज बात जब जानी
भेला प्रसन्य उचैट भवानी
ज्ञान प्राप्त काली दाश कहोलैथ
फेर मिथिला शिक्षा दानी बनलैथ
गन्नू झा के कृत्य जब जानी
हँसैत रहैत छैथ सब नर प्राणी
केहन छलैथ ई नर पुरूषा
कोना देलखिन दुर्गा जी के धोखा
खट्टर काका के ईहा सम्बानी
खाऊ चुरा - दही होऊ अंतर यामी
मिथिला के भोजन जे नाही करता
तिनों लोक में जगह नै पाउता
सोराठ सभा क महिमा न्यारी
गेलैन सब राजा और नर - नारी
जनलैथ सब के गोत्र - मूल बिधान
फेर करैत सब अपन कन्या दान
अमेरिका लंदन सब घर में सिप्टिंग
देखलो सब जगह मिथिला के पेंटिंग
छैट परमेस्वरी के धयान धराबैथ
चोठी चन्द्र के हाथ उठाबैथ
जीतवाहन के कथा सुनाबैथ
फेर मिथिला पाबैन नाम बताबैथ
स्वर संगीत में उदित नारायण
मिथिला के ई बिदिती परायण
होयत जगत में हिनकर चर्चा
मनोरंजन के ई सुख सरिता
शिक्षा के जखन बात चलैया
मिथिला युनिभर्सिटी नाम कहाया
कम्पूटिरिंग या टैपिंग रिपोटर
बजैत लिखैत मिथिला शुद्ध अक्षर
है मैथिल मिथिला के कृप्पा निधान
रखियो सब कियो संस्कृति के मान
जे सब दिन पाठ करत तन- मन सं
भगवती रक्षा करतेन तन धन सं
हे मिथिला के पूर्वज स्वर्ग निवासी
लाज बचायब सब अही के आशी
दोहा
कमला कोषी पैर परे गंगा करैया जयकार
शत्रु से रखवाला करे सदा हिमालय पाहार
( माँ मैथिल की जय , मिथिला समाज की जय -----------)
( समाप्प्त )
लेखक :-
मदन कुमार ठाकुर
पट्टीटोल , कोठिया , (भैरव स्थान)
झंझारपुर , मधुबनी , बिहार -८४७४०४
mo - 9312460150
email -madanjagdamba@yahoo.com
जगदम्बा ठाकुर
पट्टीटोल , कोठिया , (भैरव स्थान)
झंझारपुर , मधुबनी , बिहार -८४७४०४
प्रस्तुतकर्ता जगदम्बा ठाकुर 1 टिप्पणियाँ
लेबल: चालिसा संग्रह, मदन कुमार ठाकुर
रविवार, 20 दिसंबर 2009
चारि टा टेलीग्राम मदन कुमार ठाकुर
हमरा गाममे एक टा पुजेगरी बाबा छलथि ! ओऽ सभ भगवानक परम भक्त छलथि (खाश कs भैरब बाबाक बेसी पूजा पाठ करैत छलथि) मानू जेना ओऽ सभ देवता गणकेँ अपना बसमे कs लेने छथि ! गाममे बहुत प्रतिष्ठा आऽ मान सम्मान हुनका भेटैत छलनि, सभ कियो पुजेगरी बाबा पुजेगरी बाबा हरदम अनघोल करैत रहैत छल ! सबटा धिया पुता सभ साँझ-भोर-दुपहरिया बाबासँ कहानी आऽ चुटुक्का सुनए के लेल ललाइत रहैत छल ! बाबा सबकेँ केवल भलाई करैत छलखिन ! किएकी बाबा भैरबक परम भक्त छलखिन ! चारी घंटा केवल पूजा पाठ करयमे समय लागैत छलनि ! शीत-लहरी ठंढी रहए वा वर्षा होइत रहए, हुनका केवल पूजा पाठसँ मतलब रहैत रहनि ! खेती बारीसँ कुनू मतलब नञि रहैत रहनि, पूजा केलाक बाद केवल समाजक भलाईमे ध्यान दैत छलखिन ! जे की केला सँ, समाजमे यश आर प्रतिष्ठा रहत आऽ ग्रामीण लोकनिक भलाई होइत रहत!
एतबे नञि दू चारि गाममे यदि किनको झगड़ा होइत छलनि तँ पुजेगरी बाबा पंचैती करैत छलखिन !मुदा पुजेगरी बाबाकेँ एकटा बातक विशेष ध्यान रहैत छलनि, जे हम यदि मरि जायब तँ हमर समाजक की होयत ! हमर मृत शरीरकेँ केना अग्निमे जराओल जायत, ई सब बात हुनका परेशान केने रहैत छलनि !
एक दिन पुजेगरी बाबा यमराजसँ प्रार्थना आऽ विनती केलथि, जे हे यमराजजी, हमर मरए के समय जखन नजदीक आबए तँ हमरा डाक द्वारा टेलीग्राम, वा नञि तँ ककरो दिआ समाद पठा देब ! जाहिसँ हम निश्चिंत भs जायब आऽ अपन सबटा काजकेँ समेट लेब, आर हमर जे अपन सम्पति अछि (पूजा पाठक सब सामान) से हम कुनू निक लोककेँ दऽ देबैन जाहिसँ आगू ओऽ हमर काज धंधाकेँ देखताह !
समय बितल जाइत छल ! पुजेगरी बाबा वृद्ध सेहो हुअ लगलथि ! केश सेहो पाकि गेलनि ! दाँत सेहो आस्ते-आस्ते टूटए लगलनि आऽ डाँर सेहो झुकए लगलनि, ओऽ आब यमराजक टेलीग्रामक इंतजार करए लगलाह !एक दिन पुजेगरी बाबा भगवानक पूजा-पाठ केलथि आऽ भैरब बाबाक सेहो ध्यान केलथि ! भोजन केलाक उपरांत कुर्सी पर बैसल छलथि, अचानक पेटमे दर्द उठलनि, ओहिसँ आधा घंटाक बाद हुनकर शरीरसँ प्राण निकलि गेलनि, सब ग्रामीण लोकनि मिलि कए हुनक अंतिम संस्कार कs देलकनि ! किएकी पुजेगरी बाबाकेँ किओ वंशज नञि छलनि,ताहि लेल ग्रामीणक सहयोगसँ पंचदान-श्राद्ध कर्म बिधि पूर्वक कs देल गेलनि !
पुजेगरी बाबा जखन स्वर्ग लोक गेलाह तँ हुनका लेल चारू द्वार खुजल छल! यमराज हुनका आदर पूर्वक सभा भवनमे लs गेलथि ! हिनकर बही खातामे सबटा नीके कर्म कएल गेल छलनि, ताहि लेल पुजेग्अरी बाबाकें निक स्थान निक व्यबहार आऽ निकसँ स्वागत कएल गेलनि!हुनका स्वर्गमे कुनू तरहक कष्ट नञि होइत छलनि, मुदा ओऽ पूजा पाठ, पूजाक सामिग्री आर समाजक कल्याण लs कए बहुत चिंतित छलाह ! हुनका कनियोटा स्वर्गलोकमे मोन नञि लागए छनि !
एक दिन पुजेगरी बाबा खिसिआ कए यमराजसँ कहलखिन, जे हम अहाँकेँ कहने रही जे हमरा मरएसँ पहिने अहाँ टेलीग्राम भेज देब ताकि हम अपन काज धंधाकेँ सही सलामत कs कए स्वर्ग लोक आबितहुँ से अहाँ नञि केलहुँ ?यमराज कहलखिन :पुजेगरी बाबा हम अहाँकेँ चारि टा टेलीग्राम भेजलहुँ मुदा अहाँ ओकरापर ध्यान नञि देलहुँ से कहू हमर कोन कसूर अछि ? पुजेग्री बाबा सुनि कए चकित भs गेलाह, जे हमरा तँ कोनो टेलीग्राम नञि आयल! नञि यौ यमराज, अहाँ झूठ बजैत छी ! दुनु व्यक्तिकेँ आपसमे बहस चलए लगलनि तँ यमराज कहलखिन, सुनू पुजेगरी बाबा, हम अहाँकेँ कखन-कखन टेलीग्राम पठेलहुँ, अहाँ ओकर ध्यान राखब !
(१): हम पहिल टेलीग्राम जखन पठेलहुँ तखनसँ अहाँकेँ कारी केश पाकय लागाल
(२): हम दोसर टेलीग्राम जखन पठेलहुँ तखनसँ अहाँक आस्ते-आस्ते सभ दाँत टूटय लागल
(३): हम तेसर टेलीग्राम जखन पठेलहुँ तखनसँ अहाँकेँ आस्ते-आस्ते डाँर झुकय लागाल
(४): हम चारिम टेलीग्राम जखन केलहुँ, तखन अहाँ एतेक देरी कs कए हमरा ओहिठाम एलहुँ !
आब अहीँ कहू पुजेगरी बाबा, हमर कते गलती अछि ?
पुजेगरी बाबा कहलखिन :
यमराजजी अहाँ ठीके कहैत छी ! हम अपन काज-धंधामे लागल रही, ताहि द्वारे नञि ध्यान दए सकलहुँ आऽ नञि पढ़ि सकलहुँ अहाँक चारि टा टेलीग्राम ........
जय मैथिली, जय मिथिला-:
लेखक :-
मदन कुमार ठाकुर
पट्टी टोल ,कोठिया ,
झंझारपुर , (मधुबनी)बिहार - ८४७४०४
मो - ९३१२४६०१५०
ईमेल - madanjagdamba@yahoo.co
प्रस्तुतकर्ता Madan kumar 0 टिप्पणियाँ
लेबल: कथा-कहानी, मदन कुमार ठाकुर
सोमवार, 7 दिसंबर 2009
आत्मिक संतुष्टि - जगदम्बा ठाकुर
आत्मिक संतुष्टि
हमर समस्त ज्ञान व् प्रयाश , शारीरिक किछ हद तक , मानसिक आ किछ अहि ज्ञान बुधि स्तर तक केवल मात्र सिमित रहैत अछि अंतर में जतय हमार विशुद्ध आत्मा या सुरत ( नेचर ) मात्र रहैत अछि , ओताहि तक हम जीवन भर नही पहुंच पावैत छि क्याकि हमरा ओही सब्द के भेद बतावै बाला गुरू नही मिलला
एगो बात हमरा दिमाग में आबैत अछि की , गुरू ओ एगो तत्व थिक जे मनुष्यक शरीर से प्रकट होयत अछि , जकरा ओ स्वं चुनैत छैथ गुरू नहीं पैदा होयत छैथ नहीं ओ मरैत छैथि अहि दुवारे बाहरी गुरू जिनका अन्दर ओ तत्व प्रकट होयत छैन ओ मालिक के रूप में होयत छैथि , लेकिन हम ओही मनुस्यक मायन के बरका टा भूल करैत छि
गुरू को मानुस जानते ते नर कहिए अन्ध ,
दुखी होय संसार में आगे जम का फंद
गुरू किया है देह को सत गुरू चीन्हा नहीं ,
कहें कवीर ता दास को तीन ताप भरमाही
गुरू नाम आदर्श का गुरू हैं मन का इस्ट ,
इस्ट आदर्श को ना लाखे समझो उसे कनिस्ट
चेला तो चित में बसे सतगुरू घट के आकाश ,
अपने में दोनों लाखे वही गुरू का दास
गुरू जे अपन साधन अभ्यास अपन शिष्य के दैत छथिन ओ हुनकर मंजिल नही छियन , आ ने हुनकर ओहिसे आबाग्मन छुट तैन , वल्कि ओत अहिद्वारे देल जायत अछि की जे अहि से शिष्य क मन काबू में आबिजय आ स्थिर भ जाय , ताकि आगू के जीवन सीढ़ी चढाई में आसानी होय अहिदुवरे गुरू के दुवारा बतायल गेल तरीका से अभ्यास केनाय बहूत जरूरी होयत छैक , लेकिन अहि के मंजिल मय्न लेनाय बहूत पैघ भूल होयत अछि जिनका अभ्यास नही होयत छैन हुनका नीरास होयके जरूरत नही होयत छैन हाँ मगर प्रयास करैत रहैत ई हुनका लेल जरूरत अछि क्याकि ऐना नही केला सं गुरू के आज्ञा के उलंघना होयत छैन , जे मालिक क बरदास्त नही होयत छैन
जिनका अभ्यास नही बनल छैन हुनका लेल जरूरी अछि की ओ ककरो से जरूर प्रेम करैथ , लेकिन प्रेम एहन होय जाही में काम-वासना या स्वार्थ बिलकुल नै होय और ई प्रेम – प्यार गुरू के प्रति भ जाय त सबसे निक बात अछि , अन्य था ककरो से निस्वार्थ रूप से प्रेम क सकैत छि } हां अगर अहा गुरु के परम तत्व मणिके प्रेम करब त सोना पे सुहागा बाली बात कहाबत सावित भ जायत अछी अगर निस्वार्थ प्रेम भाब नहि बैन पबैत अछी त कूनू व्यक्ति के प्राप्ति समर्पण क दियो या ककरो सरण में चली जाऊ अगर इ समर्पण गुरु के प्रति भ जय त अति उतम अन्य -अन्य के प्रति समर्पण भेनाय कूनू बरई नहि , मुदा समर्पण एहन होय जहि में सबटा अंहकार पिघैल क पैन जेका बहि जाय , क्याकि मालिक के और नोकर के सुरत (नेचर ) के विच में अहंकारे टा एगो मोट पर्दा अछि जे एक दोसर से मिलान नही हूव देत अछि
जखन ककरो ई विस्वास भ जायत छैक जे हमर इस्ट हरदम अंग – संग में रहैत अछि त हुनका जिनगी में कहियो गलत काज और नही हुनका से कुन्नु संसारिक या परम्परिक काज कहियो नही रुकी सकैत अछि अभ्यास बनल या बनेला से जीवन के कर्म से और किछ अपने ही पराबंध कर्म से प्रभवित होयत रहैत अछि लेकिन लगातार प्रयास करैत रहला सं मन एक दिन कबू में आवी जायत अछि और अपन ई प्रयास जीवन के मूल खता में लिखल जायत अछि , भले ही ओ चंचल मन से क्याक नही होय
कियो ई नही समझू की गृहस्था जीवन में रहला से अभ्यास नही होयत छैक , गृहस्थ में रहिके मन सदिखन बेकाबू में रहैत छैक और ओही से छुट करा पाबाई के एक मात्र साधन अछि सन्यास , ई धारणा गलत अछि क्याकि एक त संतमत के गुरु गृहस्थी रूप भेल छैथि , क्याकि गृहस्ती में एक दोसर पर उपकार करैय के जतेक अवसर भेटैत छैक ओ एगो सन्यासी के नही मिलैत उल्टे सन्यासी त स्वम् अपन आबस्य्कता के लेल गृहस्थ पर निर्भर रहैत छैथ, तेसर सन्यासी क असली मतलब संत में न्यास केनाय या संत में रहनाय, लेकिन असली सत्य त
एकटा अछि ओ अछि मालिक के कुल में लाय भेनाय जे ब्यक्ति हरदम अपन इस्ट के चिंतन – मग्न ध्यान में लागल रहैत छैथि ओहय सच्चा सन्यासी भेला , भलेही ओ कुनौ नाम के जाप करैत या नही , सत्य धर्म जरूर करैत और ओही धर्म के पालन करैत -
ईहा आत्मिक संतुस्ट कहल जायत अछि ,
हमर समस्त ज्ञान व् प्रयाश , शारीरिक किछ हद तक , मानसिक आ किछ अहि ज्ञान बुधि स्तर तक केवल मात्र सिमित रहैत अछि अंतर में जतय हमार विशुद्ध आत्मा या सुरत ( नेचर ) मात्र रहैत अछि , ओताहि तक हम जीवन भर नही पहुंच पावैत छि क्याकि हमरा ओही सब्द के भेद बतावै बाला गुरू नही मिलला
यदि ककरो पूर्ण रूप से गुरू भेटलें त ओ ओकर उपयोग नही क दुरोपयोग बैब्हर केलैन आ बाहरी गुरू सब के इहा कोशिस रहैत छैन की ओ अपन शिष्य के अंतर आत्मा में जे गुरू विराज मान अछि से ओकर भेद बता दै मुदा गुरू के पास अहि भेद के जनय के लेल सब जयत अछि , सब के सब दिखाब्ती दुनिया में विस्वाश आ इच्छ पूर्ति करेक लेल गुरू के पास जायत अछि और गुरू हुनकर इच्छ पूरा करैत छथिन लेकिन असली भेद जे ओबताव चाहैत छैथ से ओ नही बता पावैत छैथ , क्याकि ओही हिशाब से हुनका निक ग्राहक नही भेटैत छैन संसारिक इच्छा ता पूरा होयत छैन जे हुनका पर श्रधा और विस्वाश क लैत अछि और जे हुनकर बात के अपन बुईध क डिक्सनरी में से नीकाली के संशय करैत अछि या ओही पर बहस करैत अछि
एगो बात हमरा दिमाग में आबैत अछि की , गुरू ओ एगो तत्व थिक जे मनुष्यक शरीर से प्रकट होयत अछि , जकरा ओ स्वं चुनैत छैथ गुरू नहीं पैदा होयत छैथ नहीं ओ मरैत छैथि अहि दुवारे बाहरी गुरू जिनका अन्दर ओ तत्व प्रकट होयत छैन ओ मालिक के रूप में होयत छैथि , लेकिन हम ओही मनुस्यक मायन के बरका टा भूल करैत छि
कवीर दास कहैत छैथ —-
गुरू को मानुस जानते ते नर कहिए अन्ध ,
दुखी होय संसार में आगे जम का फंद
गुरू किया है देह को सत गुरू चीन्हा नहीं ,
कहें कवीर ता दास को तीन ताप भरमाही
गुरू नाम आदर्श का गुरू हैं मन का इस्ट ,
इस्ट आदर्श को ना लाखे समझो उसे कनिस्ट
चेला तो चित में बसे सतगुरू घट के आकाश ,
अपने में दोनों लाखे वही गुरू का दास
गुरू जे अपन साधन अभ्यास अपन शिष्य के दैत छथिन ओ हुनकर मंजिल नही छियन , आ ने हुनकर ओहिसे आबाग्मन छुट तैन , वल्कि ओत अहिद्वारे देल जायत अछि की जे अहि से शिष्य क मन काबू में आबिजय आ स्थिर भ जाय , ताकि आगू के जीवन सीढ़ी चढाई में आसानी होय अहिदुवरे गुरू के दुवारा बतायल गेल तरीका से अभ्यास केनाय बहूत जरूरी होयत छैक , लेकिन अहि के मंजिल मय्न लेनाय बहूत पैघ भूल होयत अछि जिनका अभ्यास नही होयत छैन हुनका नीरास होयके जरूरत नही होयत छैन हाँ मगर प्रयास करैत रहैत ई हुनका लेल जरूरत अछि क्याकि ऐना नही केला सं गुरू के आज्ञा के उलंघना होयत छैन , जे मालिक क बरदास्त नही होयत छैन
जिनका अभ्यास नही बनल छैन हुनका लेल जरूरी अछि की ओ ककरो से जरूर प्रेम करैथ , लेकिन प्रेम एहन होय जाही में काम-वासना या स्वार्थ बिलकुल नै होय और ई प्रेम – प्यार गुरू के प्रति भ जाय त सबसे निक बात अछि , अन्य था ककरो से निस्वार्थ रूप से प्रेम क सकैत छि } हां अगर अहा गुरु के परम तत्व मणिके प्रेम करब त सोना पे सुहागा बाली बात कहाबत सावित भ जायत अछी अगर निस्वार्थ प्रेम भाब नहि बैन पबैत अछी त कूनू व्यक्ति के प्राप्ति समर्पण क दियो या ककरो सरण में चली जाऊ अगर इ समर्पण गुरु के प्रति भ जय त अति उतम अन्य -अन्य के प्रति समर्पण भेनाय कूनू बरई नहि , मुदा समर्पण एहन होय जहि में सबटा अंहकार पिघैल क पैन जेका बहि जाय , क्याकि मालिक के और नोकर के सुरत (नेचर ) के विच में अहंकारे टा एगो मोट पर्दा अछि जे एक दोसर से मिलान नही हूव देत अछि
जखन ककरो ई विस्वास भ जायत छैक जे हमर इस्ट हरदम अंग – संग में रहैत अछि त हुनका जिनगी में कहियो गलत काज और नही हुनका से कुन्नु संसारिक या परम्परिक काज कहियो नही रुकी सकैत अछि अभ्यास बनल या बनेला से जीवन के कर्म से और किछ अपने ही पराबंध कर्म से प्रभवित होयत रहैत अछि लेकिन लगातार प्रयास करैत रहला सं मन एक दिन कबू में आवी जायत अछि और अपन ई प्रयास जीवन के मूल खता में लिखल जायत अछि , भले ही ओ चंचल मन से क्याक नही होय
कियो ई नही समझू की गृहस्था जीवन में रहला से अभ्यास नही होयत छैक , गृहस्थ में रहिके मन सदिखन बेकाबू में रहैत छैक और ओही से छुट करा पाबाई के एक मात्र साधन अछि सन्यास , ई धारणा गलत अछि क्याकि एक त संतमत के गुरु गृहस्थी रूप भेल छैथि , क्याकि गृहस्ती में एक दोसर पर उपकार करैय के जतेक अवसर भेटैत छैक ओ एगो सन्यासी के नही मिलैत उल्टे सन्यासी त स्वम् अपन आबस्य्कता के लेल गृहस्थ पर निर्भर रहैत छैथ, तेसर सन्यासी क असली मतलब संत में न्यास केनाय या संत में रहनाय, लेकिन असली सत्य त
एकटा अछि ओ अछि मालिक के कुल में लाय भेनाय जे ब्यक्ति हरदम अपन इस्ट के चिंतन – मग्न ध्यान में लागल रहैत छैथि ओहय सच्चा सन्यासी भेला , भलेही ओ कुनौ नाम के जाप करैत या नही , सत्य धर्म जरूर करैत और ओही धर्म के पालन करैत -
ईहा आत्मिक संतुस्ट कहल जायत अछि ,
जय अपन गाम घर ---
जगदम्बा ठाकुरपट्टीटोल , भैरव स्थान ,
झांझरपुर, मधुबनी , बिहार- 847404
ई मेल – madanjagdamba@rediffmail.com
mo -9312460150
प्रस्तुतकर्ता जगदम्बा ठाकुर 0 टिप्पणियाँ
लेबल: कविता, ज्ञान सागर
सदस्यता लें संदेश (Atom)


text:
इंजीनियरिंगक रिजल्ट निकलिते रघुनाथ संगी-साथीक संग नोकरी करए अमेरिका जेबाक
तैयारी कऽ नेने छल। सासुरसँ गाम आबि पिताकेँ कहलनि- “बाबू
, आइये रौतुका गाड़ी पकड़ि चलि जाएब। परसू दस बजे
,
सुभाषचन्द्र एयरपोर्टसँ जहाज फ्लाइ करत।
”
जहिना पाकल आम तोड़ै लेल कियो गाछपर चढ़ैत अछि आ आम
तोड़ैसँ पहिनहि खसि पड़ैत अछि, तहिना
शिवनाथोकेँ भेलनि। अचंभित होइत कहलखिन- “किए? तोरा जोकर काज अपना ऐठाम नहि छै?”
पिताक बात सुनि कनेकाल गुम्म भऽ रघुनाथ बाजल- “ओइठाम
अधिक दरमाहा दैत अछि। संगहि अपना ऐठामक रूपैयासँ ओतुका रुपैइयो महग छैक।”
अमेरिकाक संबंधमे शिवनाथ किछु नहि जनैत खाली एतबे
जनैत जे ओहो एकटा देश छी। किछु काल गुम्म रहि कहलखिन- “तइसँ की? हम ओइ वंशक छी जे देशक गुलामी मेटबए लेल
गोली खाए स्वतंत्र देशक उपहार-भार देलनि। तोरा सन-सन पढ़ल-लिखल जँ देशसँ चलि जाएत तँ
तोहर सनक काज के करत, केना हएत?”
पिताक बातकेँ अनसून करैत गोर लागि, बैग लऽ ओ चुपचाप विदा भऽ गेल। शिवनाथ दुनू
परानीक नजरि ताधरि रघुनाथक पीठपर रहलनि जाधरि ओ गाछीक अढ़ नहि भऽ गेल। अढ़ होइते दुनूक
मन ऐ रुपे चूर-चूर भऽ गेलनि जहिना अएनापर पाथरक लोढ़ी खसलासँ होइत अछि। अखन धरि
दुनूक मनमे पैघ-पैघ अरमान पैघ-पैघ सपना छलनि जे एकाएक फुटल बैलूनक हवा जकाँ वायुमंडलमे
मिलि गेलनि। बाढ़िक पानिमे डुमल खेतमे जहिना पानि सुखिते नव-नव पौधाक अंकुर उगए
लगैत अछि तहिना शिवनाथोक मनमे नव-नव विचार उगए लगलनि। अखन दुनियाँ भलहिं गामे-घरक
रूपमे किएक नहि बूझि पडै़त हुअए मुदा बापो बेटाक दूरी हजारो कोस हटि रहल अछि। की
हम सभ फेर गुलामीक रस्ता पकड़ि रहल छी आकि आजादीक रस्ता धऽ चलि रहल छी। एक दिस
मातृभूमिक लेल पिताक तियाग आ दोसर दिसि बेटाक भटकल रस्ता अछि। भलहीं बेटाक आशा
हुअए मुदा एहनो लोक तँ छथि जनिका बेटा नहि छन्हि। मन पड़लनि पिताक ओ बात जे
मृत्युसँ चौबीस घंटा पहिने मृत्यु-सय्यापर कहने रहथिन - “बाउ, हमर खून वीरक खून छी जे भारतमाताकेँ चढ़ौलिएनि। भलहिं अखन लड़ाइक
दौड़ अछि मुदा ओ खून स्वतंत्रता लइएकेँ छोड़त। तोँ सभ स्वतंत्र देशक स्वतंत्र मनुष्य
हेबह। तँए अपन देशकेँ परिवार बूझि सभकेँ भाए-बहिन जकाँ इमानदारीसँ सेवा करैत रहिहऽ। जइसँ
हमर आत्मा अनबरत प्रसन्न रहत। सेवाक मतलब खाली एतबे नहि होइत जे देशक सीमाक रक्षा
करैत अछि बल्कि ईहो होइत जे माथपर ईंटा उघि सड़क बनबैत आ हर-कोदारिसँ अन्न उपजबैत
अछि।”
पिताक बात मन पड़िते शिवनाथक हृदय तरल पानिसँ ठोस
पाथर बनए लगलनि। नव-नव विचार मनमे जागए लगलनि। पत्नीक खसल मन देखि कहलखिन- “अहाँ,
एते सोगाएल किए छी?”
आँचरक खूँटसँ दुनू आँखिक नोर पोछि रुक्मिणी कपैत
अबाजमे बजलीह- “की सपना मनमे रहए आकि देखि रहल छी। जँ से बुझितिऐक तँ एत्ते देहकेँ
किए धौजनि करितौं। नढ़िया-कुकुड़ जकाँ अनेर छोड़ि दैतिऐक।”
पत्नीक व्यथा सुनि शिवनाथक हृदय पसीज गेलनि। मुदा
अपन व्यथाकेँ मनमे दबैत मुस्कुराइत कहलखिन- “अखन धरिक जे जिनगी रहल ओ कर्तव्यनिष्ठ
रहल। अपन कर्तव्य इमानदारीसँ निमाहलौं। सभकेँ अपना-अपना आशापर अपन जिनगी ठाढ़ कऽ
जीबाक चाही। जहिना बरखाक एक-एक बुन्न रस्ता धए चलैत-चलैत अथाह समुद्रमे पहुँचि जाइत
अछि तहिना अपनो सभ अपन काजकेँ परिवारसँ आगू बढ़ा समाज रूपी समुद्रमे फेटि दी। बेटा
अछि तँए बेटापर अपन भार देमए चाहैत छलौं मुदा जनिका अपना बेटा नहि छन्हि ओ केकरापर
अपन भार देथिन। तँए अपनो सभ वएह बुझू! बाबूजी एते अरजि कऽ दऽ गेलथि जे इज्जतक संग
हँसैत-खेलैत जिनगी जीबैत रहब।”
सन् १९४२क असहयोग आन्दोलनसँ सुनगति-सुनगति सौंसे देश
पजरि गेल। जइमे मिथिलांचलोक योगदान केकरोसँ कम नहि अछि। दसकोसी लोकक मन एत्ते
उत्साहित भऽ गेलनि जे चान-सूर्जमे आजादीक झंडा फहराइत देखथि। सुतली रातिमे ओछाइनपर
सँ चहा कऽ उठि नारा लगबैत सड़कपर आबि जाइत छलाह। जे मिथिला याज्ञवल्क्य, गौतम, नारद सन-सन ऋषि पैदा केलक ओ पंचानन झा आ पुरन मंडल
सन वीर अभिमन्यु सेहो पैदा केने अछि। दसकोसीक वीर सिपाही माथमे कफन बान्हि,
लाठीमे झंडा फहरा झंझारपुर सर्कल,
रेलवे स्टेशन आ पोस्ट आफिसमे आगि
लगबैक संग-संग रेल-लाइन तौड़ै लेल सर्कलक मैदानमे एकत्रित भेलाह। अंग्रेज पलटनक
केन्द्र सर्कल छलैक। आन्दोलनकारीकेँ एकत्रित होइत देखि ओहो सभ अपन बन्दूकमे गोली
भरि-भरि तैयार भऽ गेल। आन्दोलनकारी भारत माताक नारा जगबैत आगू बढ़ल। अनधुन गोली
पलटन सभ चलौलक। एक नहि अनेक गोली पंचानन आ पुरनक छातीमे लगलनि। दुनू गोटे नारा
लगबैत दम तोड़ि देलनि। सिर्फ दुइये टा गोटेकेँ गोली नहि लागल छलनि, अनेको गोटे
गोलीसँ घाएल भेलाह। ओइ घाएलमे शिवनाथक पिता देवनाथो छलाह। दहिना जाँघमे गोली लागल
छलनि। गोली तँ जांघक माँस, चमराकेँ
कटैत हड्डी तोड़ैत निकलि गेलनि। मुदा घाइल भऽ ओहो खसि पड़लाह। पितिऔत भाए हुनकर लटकल
जांघक माँसकेँ तौनीसँ बान्हि, पीठपर उठा घरपर अनलकनि। चिकित्साक समुचित व्यवस्था नहि, तइपर गामे-गाम सिपाही दमन शुरू केलक। गामक-गाम आगि
लगौलक। मर्द-औरतकेँ पकड़ि-पकड़ि बन्दूकक कुन्दा आ पएरक बूटसँ मारि-मारि बेहोश
केलकनि। ओछाइनपर पड़ल देवनाथक हृदयमे आगि धधकैत रहनि मुदा किछु करैक तँ शक्ति नहि
रहि गेलनि। जीवन-मृत्युक बीच लटकल रहथि। तीसम दिन प्राण छूटि गेलनि।
दस बर्खक शिवनाथ १५ अगस्त १९४७ ई. केँ आजादीक समए
पनरह बर्खक भऽ गेल। पतिक मुइने शिवनाथक माए राधाक मन टुटलनि नहि बल्कि आगिमे तपल
सोना जकाँ आरो चमकए लगलनि। पाकल आमक आंठी जकाँ करेज आरो सक्कत भऽ गेलनि। गुलामीसँ
मिझाइल दीपकेँ आजादीक नव तेल-बत्ती भेटलैक, जइसँ नव-ज्योति प्रज्वलित भेल। अखन
धरिक अव्यवस्थित परिवारकेँ दुनू माए-बेटा मिलि सुढ़िअबए लगलथि, व्यवस्थित बनबए
लगलथि। अढ़ाइ बीघा खेतकेँ अपन दुनियाँ आ कर्मक्षेत्र बूझि दुनू माए-बेटा जी-जानसँ
मेहनत करए लगलथि, जइपर परिवार नीक नहाँति ठाढ़ भऽ गेलनि। ओना शिवनाथक बिआह बच्चेमे
भऽ गेल छलैक मुदा दुरागमन पछुआएल रहैक। परिवारक बढ़ैत काज देखि बेटाक दुरागमन माए
करा लेलनि।
देश आजाद होइते गामे-गाम स्कूल बनए लगल। ओना पढ़लो-लिखल
लोक कम छलाह मुदा जतबे छलाह ओ ओइ रुपे विद्या-दानमे भीड़ि गेलाह, जइसँ सभ गाममे तँ
नहि मुदा अधिकांश गाममे लोअर प्राइमरी स्कूल ठाढ़ भऽ गेल। कतौ-कतौ मिड्लो स्कूल आ
हाइयो स्कूल बनल। कतौ-कतौ कओलेजो ठाढ़ भऽ गेल। अखन धरि जे स्कूल ठाढ़ भेल ओ सामाजिके
स्तरपर, सरकारी स्तरपर बहुत कम
बनल। स्कूल खोलैक पाछू लोकक मनमे धर्मस्थानक बुझब छलैक। गुरुओजी ओहने रहथि जे
मात्र भोजनपर सेवा करैत रहथि। शनीचरा मात्र जीविकाक आधार छलनि। पाइ लऽ कऽ पढ़ाएब
पाप बुझल जाइत छलैक। ओना मिड्ल स्कूल, हाइ स्कूल आ कओलेजमे महिनवारी फीस लगैत छल, जे संस्थागत सहयोग छल। स्कूल-कओलेज खुजने विद्याक
ज्योति प्रज्वलित भेल मुदा अंडी तेलमे जरैत डिबियाक इजोत जकाँ, जखनकि जरुरी अछि हजार वोल्ट बौलक इजोत जकाँ।
ओना ठाम-ठीम संस्कृत विद्यालय सेहो अछि, मुदा.....।
दुरागमनक तीन साल बाद शिवनाथकेँ बेटा भेलनि। रघुनाथक
जन्म
होइते राधाक हृदय खुशीसँ सूप सन भऽ गेलनि। मनमे नचए लगलनि बाँसक ओ
बीट जइमे दिनानुदिन बेसी बाँसोक जन्म होइत आ नमगर, मोटगर सुन्दर-सुडौलौ होइत। मनक खुशीसँ
दुनियाँ फुलवारी सदृश बूझि पड़ए लगलनि। बाधक-बाध धानक फूल, गाछीक-गाछी आमक मंजर, जामुन, लताम इत्यादिक फूलसँ सजल ई दुनियाँ सोहनगर लगए लगलनि। मुदा जहिना आसिन मास अकासकेँ
करिया मेघ झँपने रहैत अछि आ कतौ-कतौ मेघक फाटसँ सूर्यक इजोत निकलैत अछि आ सेहो
गाछे-बिरीछपर अॅटकि जाइत अछि,
तहिना। धरती-जमीन ओहिनाक-ओहिना अन्हार रहि जाइत अछि।
छबे मासक रघुनाथकेँ राधा अपन मुँह चमका-चमका दा-दा-दा
सिखबए लगलीह। दादामे देवनाथक ओ रूप देखैत छलीह जे माथपर वीरक मुरेठा बान्हि,
हरोथिया लाठीमे लाल झंडा टांगि,
हँसैत गोली खेने रहथि।
चारि बर्ख टपिते शिवनाथ रघुनाथक नाओं गामक स्कूलमे
लिखा देलखिन साले-साल टपैत रघुनाथ गामक स्कूल टपि गेल। मिड्ल स्कूल टपि साइंस राखि
रघुनाथ केजरीवाल हाइ स्कूल झंझारपुरमे नाओं लिखौलक। जहिना विज्ञान विषए पढ़ैमे नीक
लगै तहिना अंग्रेजिओ। जइसँ ठाकुर बाबू आ लत्ती बाबू बेसी मानथिन। चारि बर्खक बाद
प्रथम श्रेणीमे मेट्रिक पास केलक। बाढ़ि-रौदिक द्वारे उपजो-बाड़ी नीक नहि होइ जइसँ
परिवारो लड़खड़ाइते चलैत। बाहर जा कऽ आगू पढ़ब असंभव जकाँ रहैक। मुदा संजोग नीक रहलैक जे
जनतो कओलेजमे साइंसक पढ़ाइ शुरू भेलैक। रघुनाथो कओलेजमे नाओं लिखौलक।
रघुनाथकेँ कओलेजमे नाओं लिखेलाक सालभरि उत्तर राधा -दादी-
मरि गेलीह। पिताक श्राद्ध तँ शिवनाथ केनहि नहि रहथि मुदा माएक श्राद्ध नीक जकाँ
केलनि। जइसँ पाँच कट्ठा खेतो बिका गेलनि। तइ लेल मन मलिन नहि भेलनि। किएक तँ भोजमे
खूब जस भेलनि। दू सालक बाद रघुनाथ फस्ट डिविजनसँ आइ.एस.सी. पास केलक। सत्तरि
प्रतिशतसँ उपरे नम्बर रहैक। आइ.एस.सी.क रिजल्ट सुनि शिवनाथकेँ बेटाक पढ़बैक उत्साह
बढ़लनि। खेत बेचब अधलाह नहि बुझेलनि। मनमे अएलनि जे रघुनाथ पढ़ि कऽ नोकरी करत आकि
खेती करत। तखन खेतक जरुरते की रहतैक। संगहि हमहूँ समाजकेँ एकटा सक्षम मनुष्य
देबैक।
इंजीनियरिंग, डॉक्टरी पढ़बैमे केहेन खर्च होइत छैक से तँ नीक जकाँ
बुझथि नहि। मनमे होन्हि जे पाँच-दस कट्ठा जमीन बेचि बेटाकेँ पढ़ा
देबैक। मनमे उत्साह रहबे करनि तँए महग बूझि घराड़ियेमे सँ दू कट्ठा बेचि इंजीनियरिंग
कओलेजमे बेटाक नाओं लिखा देलनि। नाओं लिखौलाक डेढ़ बर्ख बीतैत-बीतैत अदहा जमीन बिका
गेलनि। आगूक अढ़ाइ बर्ख बाकी देखि चिन्ता घेरए लगलनि। मन मानि गेलनि जे सभ खेत बेचनौं
पार नहि लागत। सोचैत-बिचारैत तँइ केलनि जे पढ़ैक खर्चपर रघुनाथक बिआह करा देबै।
बिआह भेनौं ओकरा पढ़ैमे बाधा थोड़े हेतैक, पाँच बर्खक बादे दुरागमन कराएब। समस्याक समाधान होइत
देखि मनमे खुशी अएलनि। फेर मोनमे उठलनि जे समयो बदलि रहल अछि। पहिने माए-बाप
बेटा-बेटीक बिआहकेँ अपन कर्तव्य बुझैत छलाह तँए पुछब जरुरी नहि बुझैत छलाह। मुदा
आब पूछब
जरुरी भऽ गेल अछि। परिस्थिति देखि रघुनाथो बिआह करब मानि लेलक मुदा
शर्त एकटा लगौलकनि जे लड़की रंग-रूपमे सुन्दर हुअए। जँ गुणवानक शर्त
रहितनि तहन तँ ओझरा जएतथि। मुदा से नहि भेलनि। बिआहक चर्चा शिवनाथ चला देलखिन।
इंजीनियर वर तँए कथकियाक ढबाहि लागि गेलनि। मुदा
कोनो गाम अधलाह बूझि पड़नि तँ कोनो परिवारक कुल-गोत्र। कतहु लड़की दब तँ कतौ उमरगर
लड़की भाँज लगनि। होइत-हबाइत एकठाम कथा पटि गेलनि। गाम तँ नीक नहि मुदा लड़कीयो गोर
आ पढ़ैक खर्चो गछि लेलकनि। बिआह भऽ गेलैक। बिआहक बाद दुनू समधि बिचारि लेलनि जे सालो
भरि जे भार-दौरक फेरीमे पड़ब से नीक नहि। तँए भार-दौरक बेवहार छोड़िए दियौक। दुनू
गोटे सएह केलनि।
इंजीनियरिंगक अंतिम परीक्षा दऽ रघुनाथ सभ सामान लऽ
सासुर आबि गेल। ओना दुरागमन बाकिये मुदा सासुर तँ सासुरे छी, तँए चलि आएल। रिजल्ट निकलैमे तीन मास लागत। काजो तँ
अखन किछु नहिए अछि, तँए
निश्चिन्तसँ सासुरमे रहैक विचार रघुनाथ कऽ लेलक। दसे दिनक बाद विदेशमे इंजीनियरक
भेकेन्सी खूब भेलैक। सभसँ बेसी अमेरिकामे भेलैक। नव टेकनोलौजी अएने नव युगक आगमन
भेल। नव मशीन नव इंजीनियरकेँ जन्म देलक। मुदा पुरना तकनीको आ इंजीनियरो, अछैते
औरदे, फाँसीपर लटकए लगलाह। जहिना गामक-गाम हैजासँ मरैत अछि तहिना इंजीनियरक जमात
पटपटाए लगलाह। मुदा दवाइक करखन्ने नहि जे दवाइ बनाओत।
परीक्षाक पेपर रघुनाथक नीक भेल तँए फेल करैक अन्देशे
नहि रहैक। हाइये स्कूलसँ अमेरिकाक उन्नतिक, सुख-मौजक संबंधमे किताबो-पत्रिकामे पढ़ने आ लोकोक मुँहे
सुनने रहए। तँए मनमे गुदगुदी लगैत रहै। ई भिन्न बात जे आठ मासमे अस्सीटा बैंक
अमेरिकामे दिवालिया भेल।
रघुनाथ फस्ट डिवीजनसँ पास केलक। एक तँ फस्ट डिवीजन
रिजल्ट, तइपर अमेरिकाक नौकरी। खुशीसँ रघुनाथक मन उड़िया गेलै। आवेदन केलाक आठे दिन
पछाति चिट्ठी भेटलैक। स्त्रीक गहना बेचि ओ दुनू परानीक टिकट बनबौलक। ससुर पढै़
धरिक खर्चा गछने रहनि तँए टिकटक खर्च दइसँ इन्कार केलकनि।
मिशिगन राज्यक राजधानीक शहर लानसिंग। ठंढ़ इलाका। ने
अपना सभ जकाँ छह ऋतुक मौसम बनैत आ ने ओकर हास-परिहास होइत। ने रंग-बिरंगक
गाछ-बिरीछ अपना सभ जकाँ होइत। लानसिंगक सत्तरह तल्लाक छोट-छोट तीन कोठरीक आंगन।
जहिमे ने सभ दिन सूर्यक रोशनी अबैत अछि आ ने भोरे कौआ आबि ओसारपर बैसि
सारि-सरहोजिक समाचार सुनबैत अछि। रहैत-रहैत दुनू परानी रघुनाथकेँ पनरह बर्ख बीत
गेलनि। जवानीक सभ सपना मने-मन गुमसड़ि रहल छलनि।
रघुनाथकेँ अमेरिका गेने शिवनाथक जिनगीक गाछ मौलायल
नहि, चतरि कऽ पाखरिक गाछ जकाँ झमटगर भऽ गेलनि। दुनू बेकतियोक विचार सुधरलनि। वंशगत
संबंध क्षीण होइत-होइत सुखि गेलनि, सामाजिक संबंध मोटा कऽ जुआएल गाछक सील जकाँ बनि गेलनि। जहिना कोनो समांगकेँ
मुइलापर परिवारक लोक आस्ते-आस्ते बिसरि जाइत अछि, तहिना रघुनाथोकेँ दुनू प्राणी
शिवनाथ सोलहन्नी बिसरि गेलाह। साल भरिक छाया आ सैएक-सए बरिसक बरखी करैक खगते नहि
रहलनि। वंश अंत हएत सदः आँखिसँ शिवनाथ देखैत छलाह। स्वतंत्र देशक गुलाम बुधि। केना
नहि बिसरितथि? ने कहियो
एक्कोटा पत्र लिखि मन राखए चाहलनि आ ने कोनो मनोरथ मनमे संयोगि कऽ रखने रहथि।
पढ़ल-लिखल तँ शिवनाथ नहि मुदा “हरिवंश पुराण”क कथा, गप-सप्पक क्रममे बेसी काल दोसराक मुँहे सुनैत छलाह।
स्वतंत्रताक उपरान्त विकासपुरक लोकोक विचार सुधरलनि।
केना नहि सुधरितनि? बूढ़-बच्चा
छोड़ि गामक सभ लाठी-झंडा लऽ झंझारपुर सर्कल आगि लगबए जे गेल रहथि। आँखिसँ सभ किछु
देखने रहथि। ओना हजार बीघा रकबाक गाम विकासपुर, जइमे साढ़े चारि सए परिवार हँसी-खुशीसँ कताक पुस्तसँ
एकठाम रहैत आएल छलाह। स्वतंत्राक पूर्व मलिकाना -जमीनदारक- गाम रहए। मालगुजारीक
लेन-देनमे सबहक जमीन निलाम भऽ जमीनदारक हाथमे चलि गेल छलैक। कियो अपन खेतक दखल तँ
हुनका नहि देलकनि मुदा बटेदार बनि उपजा बाँटि-बाँटि दिअए लगलनि। जागल गामक लोक देखि जतबे-तेतबे
दाम लए मालिक खेत घुमा देलकनि। अपन खेतकेँ स्थायी पूँजी बूझि श्रमक पूँजी जोड़ि
जिनगीकेँ ठाढ़ करए लगलथि। बाढ़ि-रौदीक प्रकोप सालो-साल होइते रहैत छलैक मुदा विचार आ कर्म
बदलने ओहो अभिशाप नहि वरदान बनि गेलैक। बाढ़ि देखि माथपर हाथ लऽ नहि बैसि, ओकर प्रतिकार करैक रस्ता अपनौलनि। तहिना
रौदियोक प्रति केलनि। जइसँ बाढ़ि-रौदीसँ बचैक उपाए कऽ लेलनि। सबहक एहेन धारणा बनि
गेलनि। जे बाढ़िक उपद्रव मात्र साओनसँ कातिक चारि मास होइत अछि बाकी बारह मासक
सालमे आठ मास तँ बचैत अछि। जे आठ मास जमि कऽ मेहनत कएल जाए तँ बारहो मास
हँसी-खुशीसँ गुजर चलि सकैत अछि। ततबे नहि, पानियो तँ आगि नहि छी जे सभ किछुकेँ जरा देत। पानियो तँ उत्पादित पूँजी छी, तँए जरुरत अछि ओकर उपयोग करैक। तहिना
रौदियोक संबंधमे धारणा बनौने रहथि। खेतमे रंग-बिरंगक अन्न, फल, तरकारी अछि। ने सभ अन्नेक लेल एक रंग पानिक जरुरत होइत अछि आ ने फले-तरकारीक
लेल। अधिक वर्षा भेने अधिक पनिसहू फसल होइत अछि आ कम वर्षा भेने कम पनिसहू हएत। तइ
पर थोड़ेक सुविधा सरकारो देलक। नब्बे प्रतिशत अनुदानमे बोरिंग आ पचास प्रतिशत
अनुदानमे पम्पसेट देलक। जइसँ पर्याप्त बोरिंग-पम्पसेट गाममे भऽ गेलैक। किसानक
हाथमे पानि चलि आएल। समाजक किसानक कान्हमे कान्ह मिला शिवनाथो चलए लगलाह। कम खेत
रहितौं हुनका अन्न-पानि उगरिये जाइत छन्हि।
छह बजे भोरे रघुनाथ धीपल-सराएल पानि मिला अधा-छिधा
नहा, कपड़ा पहीरि, चाह-बिस्कुट खा ड्यूटी चलि जाथि। असकरे
श्यामा डेरामे रहि जाइत छलीह। ने अंग्रेजी भाषाक बोध छन्हि जे दोकानो-दौरीक काज कऽ
सकितथि आ दोसरोसँ गप-सप्प करैत समए बितबितथि। ओना बगलेक फ्लेटमे आरो-ओरो भारतीय -इंडियन-
सभ रहैत अछि। मुदा ओहो कियो केरलक तँ कियो मद्रासक छथि। भाषाक दूरी देखि श्यामा
मने-मन सोचए लगलीह जे मनुष्यसँ नीक पशु होइत अछि जे अपन स्वभावसँ एक-दोसरासँ मेलो रखैत अछि।
मनुक्ख तँ मनुक्खे छी जे बोलेसँ राजा बनि जाइत अछि। जहिना पिजराक सुग्गा अकासमे
उड़ैत सुग्गा देखि कनैत अछि तहिना कोठरीमे बैसलि श्यामा मने-मन कुही होइत छलीह।
मनमे होइत छलनि कोन जनमक पाप कएल अछि जे एहेन गति भऽ गेल अछि। नैहरसँ सासुर धरिक
सभ किछु हेरा गेल।
भिनसरे डेरासँ निकलि रघुनाथ कार्यालय पहुँचि जाइत
छथि। कार्यालयेमे खाइ-पीबैक व्यवस्था सेहो छैक। मशीनेक संग-संग रघुनाथ बारह घंटा
बितबैत छथि। बुधिसँ लऽ कऽ हाथ धरि मशीनेक संग भरि दिन रहैत-रहैत मशीन बनि गेलनि।
संवेदनशून्य मनुष्य। जइमे दया, श्रद्धा, प्रेमक कतौ जगह
नहि। मुदा आइ रघुनाथकेँ कार्यालय पहुँचते मनमे उड़ी-बीड़ी लगि गेलनि। काजक दिसि
एको-मिसिया ध्याने नहि जाइत छलनि। छुट्टीक दरखास्त दऽ कार्यालयसँ डेरा बिदा भेलाह।
डेरा आबि, देहक कपड़ा आ जुत्ता
बिनु खोलनहि पलंगपर, चारु नाल
चीत भऽ ओंघरा गेला। जहिना जेठ मासक तबल धरतीपर बिहरिया बरखाक बुन्न खसिते गरमी-सरदीक
बीच घनघोर लड़ाइ शुरू भऽ जाइत अछि तहिना रघुनाथक मनमे वैचारिक संघर्ष हुअए लगलनि। एहेन
जोर वैचारिक बिहारि मनमे उठि गेलनि जे बुधि चहकए लगलनि। चहकैत बुधिसँ अनायास
निकलए लगलनि- “हमरासँ सइओ गुना ओ नीक छथि जे अपना माथपर पानिक घैल उठा मातृभूमिक
फुलवारीक फूलक गाछ सींचि रहल छथि। अपन माए-बाप, समाजक संग जिनगी बिता रहल छथि। आइ जे दुनियाँक रूप-रेखा
बनि गेल अछि ओ किछु गनल-गूथल लोकक बनि गेल अछि। जिनगीक अंतिम पड़ावमे पहुँचि आइ बूझि
रहल छी जे ने हमरा अपन परिवार चिन्हैक बुधि भेल आ ने गाम-समाजक। दुनू आँखिसँ
दहो-बहो नोर चुबि गालपर होइत पलंगपर खसए लगलनि।
शिवनाथ हँसैत ओछाइनपर सँ उठि पत्नीकेँ सोर केलखिन- “कत्तऽ
छी, कने एम्हर आउ?”
मुस्की दैत लग आबि रुक्मिणी बजलीह- “भोरे-भोरे की
रखने छी जे सोर पाड़लौं।”
“मनमे आबि रहल अछि जे अपन दुनू प्राणीक श्राद्ध कइये
लइतौं। जँ हम पहिने मरि जाएब तँ अहाँक श्राद्ध हएत की नहि। नहि जँ पहिने अहीं मरि
जाएब तँ हमर श्राद्ध हएत की नहि।”
“अखन हम थोड़े मरैबाली भेलौंहेँ, जे मरब।”
“अपन बिआह बिसरि गेलिऐक? जखन अहाँ छह बर्खक रही आ हम सात बर्खक रही तहिये ने
बिआह भेल रहए। मन अछि आकि नहि जे खरहीसँ नापि कऽ जोड़ा लगौल गेल रहए।”
किछु काल गुम्म रहि रुक्मिणी बजलीह- “अपन
बिआह-दुरागमन आ माए-बाप जँ लोक बिसरि जाएत तँ ओहो कोनो लोके छी।”
मुस्की दैत शिवनाथ कहलखिन- “हमरा आँखिमे अहाँ वएह छी
जे दुरागमन दिन झाँपल पालकीमे बैसि नैहरसँ सासुर आएल रही। अहीं कहू जे हमरा किए ने
अहाँक चूड़ीक खनखनीक अबाजमे स्वर लहरी आ माथक सेन्नुरमे जिनगीक मधुर फल देखि पड़त।
पचहत्तरि पार कऽ अस्सीक बर्खक बीच दुनू गोटे पहुँचि चुकल छी तँए खुशी अछि। आँखिक
सोझमे देखैत छी जे बिआहक पाँचे दिनक बाद चूड़ियो फूटि जाइत छैक आ माथो धुआ जाइत
छैक। तइठाम हम-अहाँ भाग्यशाली छी की नहि?”
पतिक बात सुनि रुक्मिणी मुस्कुराइत पतिक आँखिमे अपन
आँखि गाड़ि पाछूसँ आगू धरिक जिनगी देखए लगलीह।


text:
जम्मू। 14 फरवरी। जम्मू - कश्मीर के बांदीपुरा जिला मे आतंकी आ सुरक्षा बलक बीच मुठभेड़ जारी अछि। एहि मुठभेड़ मे सेना के 2 जवान शहीद बताओल जे रहल अछि। प्राप्त जानकारी केर मुताबिक बांदीपुरा के हाजिन सेक्टर मे चैल रहल एहि मुठभेड़ मे दुनु दिस से फायरिंग जारी अछि।
सेना के जवान सभके सूचना भेटल छल कि बांदीपुरा इलाका मे किछ आतंकी नुकायल अछि। जाहिक बाद सेना सर्च ऑपरेशन शुरू केलैन्ह। एहि दौरान आतंकि सभ जांच पड़ताल क' रहल जवान पर गोलीबारी शुरू क' देलैन्ह। जाहिक बाद सेना के जवान सभ सेहो मोर्चा सम्हारैत जवाबी कार्रवाई शुरू केलैन्ह। आतंकि सभक गोलीबारी मे भारतीय सेना के 2 शहीद भ' गेला। ओतहि सेना सभ एक आतंकी के माइर गिरेलैन्ह। एहि मुठभेड़ मे दुनु दिस से फायरिंग जारी अछि।


text:
Wednesday, October 23, 2013
चौड़चनक दही
चौड़चनक दही
आइसँ चौड़चन पावनि चारि दिन अछि। चारिम दिन तँ पावनि हेबे करत। तँए ओइ दिन दही नै पाैड़ल जाएत। सोमनी जन्मअष्टमीसँ पहिनहि गुरकी हटिया बनगामासँ तीनटा छाँछी आ दूटा मटकुरी किन कऽ अनने छलि। सोचलक जे पहिने कीनलासँ बासन सस्ता हएत मुदा से नै भेल। पाँचटा माटिक बासन पच्चीस टाकामे भेल। अपना तँ ने महिंसे छल आ ने गाइए। सोमनी सोचलक अपना गाए-महिंस नै अछि तँ की हेतै सौंसे गाममे तँ गाइए-महिंस अछि। की हमरा दस गिलास दूध नै हएत। जौं दूओ-दू गिलास कऽ कए पाँच गोटे दूध दऽ देलक तैयो पाँचटा बासनमे दही भऽ जाएत। मरड़ लेल खीर रान्हैले भजैत आेइठामसँ एक्को गिलास दूध लऽ आनव केनाहिओ कऽ पावनि कऽ लेब।
सोमनी आ मंगल दू परानी। मंगल दिल्लीमे दालि मिलमे नौकरी करैत। सोमनी गाममे खेती-वाड़ीक काज करति। सोमनी-मंगलक परिवारमे पाँच गोटे छल। सोमनी, मंगल, बेटा राधे आ बेटी फूलिया, गुलबिया। पाँचो परानीक नाओंपर सोमनी पाँचटा बासनमे दही पाैड़ चौठी चाँद महराजकेँ हाथ उठबैत छलि। सोमनीकेँ एक बीघा खेत छल। एकटा बरद रखने छल। गामेमे बितबासँ हरक भाँज लगौने रहए। नूनू बाबूक दस कट्ठा खेतो बटाइ करैत छलि। अपन खेतीक बाद हर बेचिओ लैत छलि। जइसँ किछु रूपैआ सेहो भऽ जाइत छेलै। मंगल तँ दिल्लीएमे कमाइत छल तँए बितबा सोमनीओक खेतमे हर जोति दैत छल। बितबाकेँ अपन डेढ़ बीघा खेत छल आ एक बीघा बटाइ करैत छल। तँइ बितबा सेामनीओक खेत जोति दैत छल। बितबाकेँ हर जोतैक बदलामे सोमनी बितबाकेँ खेत रौपि दैत छलि। दुनू गोटेमे मिलानी खुब रहए।
काल्हि चौड़चन छी मुदा आइ साँझ धरि सोमनीकेँ कियो एक्को गिलास दूध नै देलक। जे ओ कोनो बासनमे दैत। ओकर मन घोर-घोर भऽ गेल। ओ बड़ खौझा गेलि। अपना आंगनमे खौंझाइत बजलि-
“हमर बेगरता लोककेँ नै हेतै। जँ गाममे रहब तँ आइ ने काल्हि हमरो बेगरता लोककेँ पड़बे करतै। तहिया मन पाड़ि दैबनि।” माएकेँ खौंझाइत देखि बेटा राधे बाजल-
“माए गै, चुनचुन बाबा जे मरल रहथिन तँ हुनकर भोजमे देखलिऐ पोडरक दही पाैड़ने। चौकोपर दैखै छीऐ जइ चाहबलाकेँ दूध सधि जाइए तँ पाउडरेकेँ घोड़ि कऽ चाह बनबैत अछि। कह ने तँ चौकपर सँ आधा किलो पोडर आनि दइ छिओ। ओकरा खूब कऽ औंट लिहेँ आ बासन सभमे दही पाैड़ लिहेँ।”
बेटाक बात सुनि सोमनी बाजलि-
“पोडरबला दूधक दहीसँ पावनि केना हएत।”
राधे बाजल-
“जँ गाए, महिंसक दूध नै भेटलौ तँ की करबीही। पोडर तँ गाइए महिंसिक दूधकेँ बनैत अछि।”
सोमनी गुन-धुन करैत बजली-
“ठीक छै। जँ चौठी चाँद महराज अपना गाए-महिंस नै देने छथिन तँ पोडरेक दूधसँ पावनि करब। जो भुटकुनक दोकानसँ आसेर नीमनका पाेडर नेने आ। आ हे दू टाकाक जोरनले दहीओ लए लिहेँ।”
राधे चौकपर विदा भेल। ओतएसँ पोडरबला दूध नेने आएल। ओइ दूधकेँ औट दही पौड़लक।
आइ चौड़चन छी। भोरे सोमनी राधेकेँ लोटा दऽ कऽ बितबा आेइठाम दूध आनेले पठौलक। बितबा आइ बैसले अछि किएक तँ पावनि छीऐ। राधेकेँ देखिते बाजल-
“लोटा रखि दही दूध खीर रन्हैले हम तोरा माएकेँ गछने छेलिओ मुदा अखनि नै हेतौ। साँझमे लऽ जइहेँ।”
साँझखन जखनि राधे दूध अनैले गेल। बितबा चाहबला गिलाससँ एक गिलास दूध देलक। दूध देखि सोमनी दुखी भऽ गेलि। सोचलक जे एतबे दूधसँ खीर केना रान्हल जाएत। मुदा कोनो उपाए नै। तँए ओही दूधमे पानि मिला खीर रान्हलक।
सोमनी चौठी चाँद महराजकेँ हाथ उठबैत कहलक-
“हे चौठी चाँद महराज जँ हमरा दरबज्जापर एकटा नीक लगहरि गाए भऽ जाएत तँ अगिला साल एक छाँछी दही आओर देब।”
राति नअ बजे दिल्लीसँ मंगलक फोन आएल। घरेक बगलमे एक गोटे मोबाइल रखने अछि। ओकरे मोबाइलपर सोमनीकेँ फोन अाएल। सोमनी फोनपर मंगलसँ गप केलक। कुशल-समाचारक बाद मंगल कहलक-
“आइ चौड़चन पावनि छी, अहाँसब भरि मोन खीर, पुरी, दही खेने हएब।”
सोमनी उदास होइत बजली-
“की भरि मन खएब, दही पौड़ैले कियो एक्को फुच्ची दूध नै देलक। पोडरक दही लए कऽ पावनि केलौं गऽ मरड़क खीर रान्हैले भजैत एक्के फुच्ची दूध देलक। एक फुच्ची दूधसँ केहेन खीर हएत।”
मंगल कहलक-
“अहाँ मोन जुनि छोट करू, हम फगुआमे गाम अबै छी तँ एकटा नीक लगहरि गाए कीनि कऽ आनि देव। दूध खेबो करब आ बेचबो करब। दूटा पाइ हएत तँ नूनो-तेल चलत। बेटी सभ घास काटि-काटि आनि देत।”
सोमनीक मन खुश भऽ गेल।
फगुआमे मंगल गाम आएल तँ सोमनीकेँ गाए कीनि देलक। गाए अध किलौआ बार्ली डिब्बासँ छह डिब्बा भोर आ चारि डिब्बा दुपहर लगैत छल। जाबे धरि मंगल गाममे रहल ताबे ओ अपने गाए दुहैत। जखनि मंगल दिल्ली चलि गेल तँ सोमनीए गाए दुहए लगली। भोरका दूध बेचि लइ छेली आ दुपहरका दूध परिवारेमे खाइत। बेटी फुलिया आ गुलबिया घास आनि-आनि कऽ खुअबै। एक दिन फुलिया लगमावालीक खेतक आरिपर कनी घास काटि लेलक। तइले लगमावाली फुलिया आ ओकर माए सोमनीकेँ बिखनि-बिखनि कऽ गरियौलक। सोमनी फुलियाकेँ मारबो केलक आ लगमावालीसँ गलतीओ मानलक।
समए बितैत देरी नै लगैत छै। आइ कुसी अमवसिया छी। पाँचम दिन चौड़चन पावनि हएत। काल्हिसँ दही पाैड़ल जाएत। सोमनीक दरबज्जापर एमकी लगहरि गाए चौठीचान महराज देने छथिन। सोमनी सोचलक जे एम्की सभ बासनमे नीक जहाँति दही पाैड़ब। ओकरा पाैरुकाँ सालक सभ गप्प मन रहए जे कियो एक्को िगलास दूध नै देलक तँ पोडरक दही लए कऽ पावनि केलौं। मने-मन विचारलक जे हमहूँ केकरो दूध नै देबै।
आइसँ चौड़चनक दही पाैड़ल जाएत। भोरे मुसबा लोटा नेने सोमनी ऐठाम दूध लइ लए आएल। राधे कहलक-
“माए गै, पौरुकाँ साल अपना कियो एक्को गिलास दूध नै देने रहौ तँइ केकरो दूध नै दे।”
सोमनी सोचलक जँ सिंग्हेसर बाबा लगहरि गाए देने छथि। तँ पावनि नाओंपर सभकेँ किछु ने किछु दूध देबे करब। जत्ते गोटे सोमनी ऐठाम दूध ले आएल सोमनी सभकेँ दूध दऽ विदा केलक। ओकर अपन छओटा बासन लए मात्र दू गिलास दूध बँचल। ओहो काल्हि पावनि छिऐ तँ आइ दुपहरक। सोमनी ओही दू गिलास दूधकेँ छओ वासनमे दही पाैड़लक।
आइ चौड़चन छी भोरेसँ लोक सभ लोटा लए लए सोमनी ऐठाम दूध ले पहुँचल। लगमावालीक बेटी दुखनी सेहो अएल। फूलिया सोमनीकेँ कहलक-
“माए गै, दुखनीकेँ दूध नै दहीन। ओकर माए कनिए घासले गिरिऔने रहौ।”
सोमनी बाजलि-
“पावनिले सभकेँ दूध देबै। गारि देलक तँ की भेल एकठाम रहलासँ तँ आहिना लड़ाइ-झगर होइत छै तँ कि ओइ बातकेँ जिनगी भरि मन रखने रहब ओइसँ की हएत। अनेरे टेंसन रहत।”
सेामनी भोरका सभटा दूध लोककेँ दऽ देलक। ओइ दूधक केकरोसँ पाइओ नै लेलक। दुपहरका दूध दूहि कऽ एक गिलास दूध भजैत वितबाकेँ आ एक गिलास मालिक नूनू बाबू आेइठाम पठौलक। एक गिलास अपने रखलक। साँझमे जखनि मरड़ लए सोमनी खीर रान्हैले बैसली तखने बेरमावाली आबि गेलि। ओ कहऽ लगली-
“यै दाइ, हमरा तँ खीर रान्हैले दूधे ने भेल। जितबा अखुन्का नाओं कहने रहए। मुदा जखनि बेटाकेँ दूधले पठौलिऐ तँ नै देलक। आब कथी लऽ कऽ मरड़क खीर रान्हब?”
सोमनी अपनाले जे दूध रखने रहए आेइमेसँ अधा दूध बेरमावालीकेँ देलक। साँझमे सोमनी चौठीचाँद महराजकेँ हाथ उठबैत कहली-
“हे चौठीचाँद महराज, हमरा दरबज्जापर अहिना लगहरि गाए देने रहू तँ हम सभकेँ पावनि लए दूध दैत रहब।”
¦
Subscribe to: Post Comments (Atom)


text:
Friday, August 10, 2012
असगर वजाहत- हम हिन्दू छी
असगर वजाहत- हम हिन्दू छी- हिन्दी कथाक मैथिली अनुवाद विनीत उत्पल द्वारा
हम हिन्दू छी
एहेन कन्नारोहट जे मुर्दो कब्रमे ठाढ़ भऽ जाए। लागल जे अबाज सोझे कान लगसँ आएल अछि। ओइ स्थितिमे हम कूदि कऽ बिछौनपर बैसि गेलौं, अकासमे अखनो तरेगन छल.. किंशाइत रातिक तीन बाजल हएत। अब्बोजान उठि कऽ बैसि गेला। कन्नारोहट फेरसँ सुनाइ पड़ल। सैफ अपन अखड़ा खाटपर पड़ल चिकड़ि रहल छल। अंगनामे एक दिससँ सभक खाट लागल छलै।
“लाहौलविलाकुव्वत (भूत प्रेत भगबैले वा घृणा प्रकट करैले प्रयोग). . .', अब्बाजान लाहौल पढ़लन्हि “खुदा नै जानि ई किए सुतलेमे किए चित्कार करऽ लगैए।” अम्मा बजली। “अम्मा एकरा राति भरि छौड़ा सभ डरबैत रहै छै. . .” हम कहलिऐ। “ओइ सरधुआ सभकेँ सेहो चेन नै पड़ै छै. . .लोक सभक जान आफदमे छै आ ओकरा सभकेँ बदमाशी सुझाइ छै”, अम्मा बजली।
सफिया चद्दरिसँ मुँह बहार कऽ बाजलि, “एकरा कहू छतपर सुतल करए।” सैफ अखन धरि नै जागल छल। हम ओकर पलंग लग गेलौं आ झुकि कऽ देखलौं जे ओकर मुँहपर घाम छलै। साँस खूब चलि रहल छलै आ देह थरथरा रहल छलै। केस घामसँ भीजल छलै आ किछु केस माथपर सटि गेल छलै। हम सैफकेँ देखैत रहलौं आ ओइ छौड़ा सभक प्रति मोनमे तामस घुरमैत रहल जे ओकरा डराबैए।
तखन दंगा एहेन नै होइत छल जेहेन आइ काल्हि होइए। दंगाक पाछाँ नुकाएल दर्शन, ईलम, काजक पद्धति आ गतिमे ढेर रास बदलेन आएल अछि। आइसँ पच्चीस-तीस साल पहिने नहिये लोककेँ जिबिते भकसी झोका कऽ मारल जाइ छलै आ नहिये सौंसे टोल-मोहल्लाकेँ सुनसान कएल जाइत छलै। ओइ जमानामे प्रधानमंत्री, गृहमंत्री आ मुख्यमंत्रीक आशीर्वाद सेहो दंगा करैबलाकेँ नै भेटै छलै। ई काज छोट-मोट स्थानीय नेता अपन स्थानीय आ क्षुद्र स्वार्थ पूरा करै लेल करै छला। व्यापारिक प्रतिद्वंद्व, जमीनपर कब्जा करै लेल, चुंगीक चुनावमे हिंदू वा मुस्लिम वोट समटैले इत्यादि उद्देश्य भेल करै छल। आब तँ दिल्ली दरबारपर कब्जा करबाक ई साधन बनि गेल अछि, सांप्रदायिक दंगा। संसारक सभसँ पैघ लोकतंत्रक मुँहमे जाबी वएह पहिरा सकैए जे सांप्रदायिक हिंसा आ घृणापर शोनितक धार बहा सकए।
सैफकेँ जगाएल गेल। ओ बकरीक असहाय बच्चा सन चारू दिस ऐ तरहे देखि रहल छल जेना माँकेँ ताकि रहल हुअए। अब्बाजानक बेमात्रे भाइक सभसँ छोट सन्तान सैफुद्दीन प्रसिद्ध सैफ जखन अपन घरक सभ लोककेँ चारू दिस घेरने देखलक तँ ओ अकबका कऽ ठाढ़ भऽ गेल। सैफक अब्बा कौसर चचाक मरबाक खबरि लेने आएल कोनमे कटल पोस्टकार्ड हमरा अखनो नीक जकाँ मोन अछि। गामक लोक सभ चिट्ठीमे कौसर चचाक मरबाके टा खबरि नै देने छला संगमे ईहो लिखने छला जे हुनकर सभसँ छोट सन्तान सैफ आब ऐ दुनियामे असगर रहि गेल अछि। सैफक पैघ भाइ ओकरा अपना संग बम्बै नै लऽ गेल। ओ साफे कहि देलन्हि जे सैफ लेल ओ किछु नै कऽ सकै छथि। आब अब्बाजानक अलाबे ओकर ऐ दुनियामे कियो नै छै। कोन कटल पोस्ट कार्ड पकड़ि अब्बाजान बहुत काल धरि चुपचाप बैसल रहथि। अम्मासँ कएक बेर झगड़ा केलाक बाद अब्बाजान पैतृक गाम धनवाखेड़ा गेलथि आ बचल जमीन बेचि, सैफकेँ संग लऽ घुरलथि। सैफकेँ देखि हमरा सभकेँ हँसी आएल रहए। कोनो देहाती बच्चाकेँ देखि अलीगढ़ मुस्लिम युनिवर्सिटीक स्कूलमे पढ़ैवाली सफियाक आर की प्रतिक्रिया भऽ सकैए, पहिले दिन ई बुझा गेल जे सैफ खाली देहातिये नै वरन् अर्द्ध-बताहसन सोझ वा मूर्ख छल। हम सभ ओकरा कबदाबैत आ फुचियाबैत रहै छलिऐ। एकर एकटा फाएदा सैफकेँ एना भेलै जे अब्बाजान आ अम्माक हृदय ओ जीत लेलक। सैफ खूब मेहनति करए। काजसँ ओ देह नै नुकाबए। अम्माकेँ ओकर ई व्यवहार खूब पसिन्न पड़ै। जँ दूटा रोटी बेसी खाइए तँ की? काज तँ सेहो देह झारि कऽ करैए। सालक साल बितैत गेल आ सैफ हमर सभक जिनगीक अंग बनि गेल। हम सभ ओकरा संग सामान्य होइत गेलौं। आब मोहल्लाक कोनो बच्चा जँ ओकरा बताह कहि दै तँ हम ओकर मुँह नोंचि लै छलिऐ। हमर भाइ अछि ई, एकरा तूँ बताह कोना कहै छेँ? मुदा घरक भीतर सैफक की स्थिति रहै से हमरे सभ टाकेँ बुझल छल।
नग्रमे दंगा ओहिने शुरू भेल छल जेना भेल करै छल, माने मस्जिदसँ ककरो एकटा पोटरी भेटलै, जइमे कोनो प्रकारक माउस छलै आ माउसकेँ बिन देखने ई मानि लै जाइ छल जे किएक तँ ई माउस मस्जिदमे फेकल गेल छल तेँ ई सुग्गरक माउस हेबे टा करत। तकर बदलामे मुगल टोलमे गाय काटि देल गेल आ दंगा शुरू भऽ गेल। किछु दोकान जड़ि गेल मुदा बेसीकेँ लुटल गेल। छूरी-चक्कूक ढेर रास घटनामे मोटा-मोटी सात-आठ गोटे मुइलाह आ प्रशासन एतेक संवेदनशील छल जे कर्फ्यू लगा देल गेल। आइ-काल्हिबला बात नै छल जखन हजारक हजार लोकक मुइलाक बादो मुख्यमंत्री मोंछपर ताव दैत घुमैत छथि आ कहैत छथि जे, जे किछु भेल ठीक भेल।
दंगा किएक तँ लगपासक गामोमे पसरि गेल छल तइ दुआरे कर्फ्यू बढ़ा देल गेल छल। मुगलपुरा मुसलमानक सभसँ पैघ मोहल्ला छल से ओतऽ कर्फ्यूक प्रभाव छल आ जिहाद सन वातावरण सेहो बनि गेल छल। मोहल्लामे तँ गली-कुच्ची होइते छै मुदा कएकटा दंगाक बाद ई अनुभव कएल गेल जे घरक भीतरसँ सेहो रस्ता हेबाक चाही। माने आप्तकालक व्यवस्था। से घरक भीतरसँ, छातक ऊपरसँ देवारकेँ तड़पैत किछु एहनो रस्ता बनि गेल छल जे ओकरा जानैबला मोहल्लाक एक कोनसँ दोसर कोन आरामसँ जा सकैत छल। मोहल्लाक लोक तैयारी युद्ध जकाँ केने छल। एहेन बेबस्था रहै जे जँ एक्को मास धरि जँ कर्फ्यू जाइए तैयो जरूरतक बौस्तुजात मोहल्लेमे भेटि जाए।
दंगा मोहल्लाक छबारी सभकेँ अद्भुते उत्साह देखेबाक मौका दैत छल। रौ.. हम सभ तँ ऐ हिन्दू सभकेँ गर्दा फँका देबै.. की बुझि राखने अछि ई धोती बान्हैबला सभ.. धुर्र डरपोक होइ जाइए ई सभ।.. एक मुसलमान दस हिन्दूपर भारी पड़ैए.. हँसि कऽ लेने छी पाकिस्तान, लड़ि कऽ लेब हिन्दुस्तान.. एहने सन वातावरण बनि जाइ छल। मुदा मोहल्लासँ बाहर निकलैक नामपर सभक जान निकलऽ लागै छलै। पी.ए.सी.क चौकी दुनू दिस रहै। पी.ए.सी.क बूट आ राइफलक हत्थाक मारि कतेको गोटेकेँ मोन रहै, से मौखिक धरि तँ सभ ठीक रहै मुदा ओइसँ आगाँ….
संकटमे लोक एकता सीखि लैत अछि, एकता अनुशासन आ बेबहार। सभ घरसँ एकटा छौड़ा पहरापर रहत। हमर घरमे हमरा अलाबे, हम २५ बरख पार कऽ गेल रही से हमरा छौड़ा नै कहल जा सकैत छल, छौड़ा सैफ टा छल, से ओकरा रतुका पहरापर रहऽ पड़ैत छलै। रतुका पहरा छातपर होइत छल। मुगलपुरा किएक तँ नग्रक सभसँ उपरका हिस्सामे छल, से छातपरसँ सम्पूर्ण नग्र देखाइ पड़ैत छल। मोहल्लाक छौड़ा सभक संग सैफ पहरापर जाइत छल। ई हमरा लेल, अब्बा लेल आ साफिया लेल बड्ड नीक गप छल। जँ हमरा घरमे सैफ नै रहितए तँ शाइत हमरे रातिमे धक्का खाए पड़ितए। सैफक पहरापर जेबाक कारणसँ ओकरा किछु सुविधा सेहो देल गेल रहै, जेना आठ बजे धरि ओकरा सूतऽ देल जाइत रहै। ओकरासँ बाढ़नि नै दिआएल जाइत रहै। ई काज सफियाक जिम्मा भऽ गेल छल जे सफियकेँ एक्को रत्ती पसिन्न नै रहै।
कखनो-कखनो रातिमे हम सेहो छातपर चलि जाइत रही, ओतऽ लाठी, लकड़ी आ पजेबाक ढेरी एम्हर ओम्हर लागल रहै छलै। दू चारिटा छौड़ा लग देशी पेस्तौल आ बेसी लग चक्कू रहै। ओइमे सँ सभ छोट-मोट काज करैबला कारीगर छल। बेशी गोटे तालाक कारखानामे काज करै छल। किछु दर्जीक आ किछु काठ-लकड़ीक काज करै छला। एम्हर बजार बन्न छल से हुनकर सभक काज सेहो बन्न छल। ऐमे बेशी गोटेक घरमे कर्जासँ चूल्हि जरि रहल छलनि। मुदा ओ सभ प्रसन्न रहथि। छातपर बैसि कऽ ओ सभ दंगाक नव खबरिपर टीका-टिप्पणी करै जाइ छला आ नै तँ हिन्दू सभकेँ गारि पढ़ै जाइ छला। हिन्दूसँ बेशी गारि ओ सभ पी.ए.सी.केँ दैत छला। पाकिस्तान रेडियोक सभटा कार्यक्रम हुनका सभकेँ जबानी मोन छलन्हि आ कम अबाजमे ओ सभ रेडियो लाहौर सुनल करथि। ऐ छौड़ा सभमे दू-चारि गोटे जे पाकिस्तान गेल रहथि, हुनकर सभक इज्जति हाजी सन छल। ओ सभ पाकिस्तानक रेलगाड़ी “तेजगाम” आ “गुलशने इकबाल कॉलोनी”क एहेन खिस्सा सुनबैत रहथि जे लगै छल जे स्वर्ग जँ कतौ अछि तँ ओ पाकिस्तानमे अछि। पाकिस्तानक बड़ाइसँ जखन हुनकर सभक मोन भरि जाइ छलन्हि तखन ओ सैफ संगे हँसी करै जाइ छला। सैफ पाकिस्तान, पाकिस्तान आ पाकिस्तानक वर्णन सुनलाक बाद एक दिन पुछि देने रहए जे ई पाकिस्तान अछि कतऽ? ऐपर सभ गोटे ओकरा संग बड हँसी केने रहथि। ओ किछु बुझने रहए मुदा ओकरा ठीकसँ ई पता नै चललै जे पाकिस्तान अछि कतऽ?
ई पहरुआ छौड़ा सभ सैफकेँ मजाकमे डरबैत रहथि, “देख सैफ, जँ हिन्दू तोरा देख लेतौ तँ बुझै छहीं की करतौ? पहिने तोरा नाङट कऽ देतौ।” छौड़ा सभकेँ बुझल रहै जे सैफ अर्द्ध बताह हेबाक बादो नंगटे भेनाइकेँ बड खराप आ अधला गप बुझै छल, “तकर बाद हिन्दू सभ तोरा तेलसँ मालिश्त करतौ।”
“किए, तेल-मालिश्त किए करत?”
“किएकि जखन ओ सभ तोरा बेंतसँ मारौ तँ तोहर खाल निकलि जाउ। तकर बाद धीपल छड़सँ तोरा दागै जेतौ।…”
“नै”, ओकरा बिसवास नै भेलै।
रातिमे ओकरा डरौन आ मारि-काटि बला जे खिस्सा सुनाओल जाइ छल, ओइसँ ओ खूब डरा गेल छल। कखनो काल ओ हमरासँ भसियाएल गप करऽ लागै छल। हमरा रञ्ज होइ छल आ ओकरा चुप करा दै छलौं, मुदा ओकरा मोनक प्रश्नक उत्तर नै भेटि पाबै छलै। एक दिन ओ पूछऽ लागल- “भैया, पाकिस्तानमे सेहो माटि होइ छै की?”
“किए? ओतऽ माटि किए नै हेतै?”
“ओतऽ खाली सड़के सड़क नै छै? ओतऽ टेरीलीन भेटै छै.. ओतऽ सस्त छै.. आ”
“देखू ई सभटा मोनक गढ़ल गप अछि… तूँ अल्ताफ आ ओकर संगी सभक गपपर काने नै दए।” हम ओकरा बुझेलिऐ।
“भैया, की हिन्दू आँखि बहार कऽ लै छथि..”
“फूसि.. ई तोरा के कहलकौ?”
“बच्छन।”
“फूसि।”
“तखन चरसा सेहो नै खिचैत छथि?”
“ऊँह.. ई की सभ पूछि रहल छेँ..”
ओ चुप भऽ गेल, मुदा ओकरा आँखिमे सैकड़ाक संख्यामे प्रश्न छलै। हम बाहर चलि गेलौं। ओ सफियासँ यएह सभ गप करऽ लागल।
कर्फ्यू बढ़िते गेल। रतुका पहरेदारी सेहो चलैत रहल। हमर घरसँ सैफे जाइत रहल। किछु दिन बाद एक दिन अनचोक्के सुतलमे सैफ चिकड़ऽ लागल। हम सभ घबड़ा गेलौं मुदा ई बुझबामे भाङठ नै रहल जे ई सभ ओकरा डराएल जएबाक कारणसँ अछि। अब्बाकेँ छौड़ा सभपर बड्ड पित्त लहरल छलन्हि आ ओ मोहल्लाक एकाध मुँहपुरुख लोकनिकेँ ई गप कहनहियो रहथिन्ह, मुदा तकर कोनोटा असरि नै भेल। छौड़ा सभ आ सेहो मोहल्लाक छौड़ा सभ किए ऐ मनोरंजनकेँ छोड़ितथि?
बात कतऽसँ कतऽ धरि पहुँचि गेल अछि एकर कनियो अंदेशा हमरा ओइ दिन धरि नै भेल जहिया सैफ हमरासँ खूब गम्भीर भऽ पुछलक, “भैया, हम हिन्दू बनि जाउ?” प्रश्न सुनि हम गुम्म पड़ि गेलौं, मुदा तुरत्ते हमरा बुझऽ मे आबि गेल जे ई रातिमे डरौन खिस्सा सुनाओल जएबाक परिणाम अछि। हमरा तामस उठि गेल, फेर सोचलौं जे बताहपर तामस केलासँ नीक जे तामस पीबि जाइ आ ओकरा बुझेबाक प्रयत्न करी। हम पुछलिऐ,
“किए? अहाँ हिन्दू किए बनऽ चाहै छी? बचबा लेल? एकर माने भेल जे हम नै बचि पाएब?”
“तँ अहूँ बनि जाउ..”, ओ बाजल।
“आ तोहर कक्का, हमर अब्बा”, हम अपन अब्बा आ ओकर कक्काक गप पुछलिऐ।
“नै.. हुनक सभकेँ…”, ओ किछु सोचऽ लागल। अब्बाजानक उज्जर आ नमगर दाढ़ीमे कतौ ओ ओझरा गेल छल।
“देखलौं, ई सभ छौड़ा सभक किरदानी छी जे अहाँकेँ भटकाबैए। ई जे ओ सभ अहाँकेँ कहै छथि, से सभटा झूठ अछि। रौ, महेशकेँ नै चिन्है छेँ?”
“ओ जे स्कूटरपर अबै छथि…” ओ प्रसन्न भऽ गेल।
“हँ हँ, वएह।”
“ओ हिन्दू छथि?”
“हँ हिन्दू छथि”, हम कहलिऐ। पहिने तँ ओकर मुँहपर निराशाक छाह एलै फेर ओ गुम्म भऽ गेल।
“ई सभ उचक्का सभक काज छी.. नहिये हिन्दू लड़ैत अछि आ नहिये मुसलमान… उचक्का सभ लड़ैत अछि, बुझलौं?”
दंगा शैतानक अँतड़ी सन नमड़ैत गेल आ मोहल्लामे लोक सभ परेशान हेबऽ लगला- भजार नग्रमे दंगा करैबला हिन्दू आ मुसलमान उचक्का सभकेँ जँ मिलाइयो देल जाए तँ कतेक हएत.. बेशीसँ बेशी एक हजार, चलू दू हजार मानि लिअ। तँ भाइ दू हजार गोटे लाख लोकक जिनगी नर्क बनेने अछि आ हम सभ घरमे सुटकि कऽ बैसल छी।
ई तँ वएह भेल जे दस हजार अंग्रेज कोटि हिन्दुस्तानीपर राज करैत छला आ सम्पूर्ण सरकार ओकर अन्तर्गत चलैत छल, आ फेर ऐ दंगासँ फएदा ककर अछि, फएदा?
औ जी, हाजी अब्दुल करीमकेँ फएदा अछि जे चुंगीक चुनाव लड़त आ ओकरा मुसलमान वोट भेटतै। पंडित जोगेश्वरकेँ हेतै जकरा हिन्दूक वोट भेटतै। आब तखन हम की छी? तूँ वोटर छेँ, हिंदू वोटर, मुसलमान वोटर, हरिजन वोटर, कायस्थ वोटर, सुन्नी वोटर, शिया वोटर, यएह सभ होइत रहत ऐ देशमे? हँ, किए नै? जतऽ लोक मूर्ख अछि, जतऽ भाड़ापर हत्या केनिहार भेटै छै, जतऽ राजनीतिज्ञ अपन गद्दी लेल दंगा करबै छथि ओतऽ आर की भऽ सकैए? भजार, की हम लोक सभकेँ पढ़ा नै सकै छी? बुझा नै सकै छी? हह- हह- तूँ के होइ छह पढ़बैबला, सरकार पढ़ेतै। जँ चाहत तँ सरकार आ जँ नै चाहत सरकार तँ ऐ देशमे किछु नै भऽ सकैए? हँ.. अंग्रेज हमरा सभकेँ यएह सिखेने अछि.. हम एकर अभ्यासी छी.. चलू छोड़ू, तखन दंगा होइत रहत? हँ होइत रहत। मानि लिअ जे ऐ देशक सभटा मुसलमान हिन्दू भऽ जाथि? लाहौलविलाकुव्वत ई की कहि रहल छी? बेस तँ मानि लिअ जे ऐ देशक सभटा हिन्दू मुसलमान बनि जाथि? सुभान अल्लाह केहेन चोटगर गप कहलौं.. तखन की दंगा रुकि जाएत? ई तँ सोचबा जोग गप अछि। पाकिस्तानमे शिया सुन्नी एक दोसराक जानक पाछाँ छथि.. बिहारमे ब्राह्मण दलितक छाहसँ बचैत छथि.. तँ की भजार लोक आकि मनुक्ख कहू सार अछिये एहेन, जे लड़िते रहऽ चाहैए? ओना देखू तँ जुम्मन आ मैकूमे बड़ दोस्तियारी छै। तँ किए ने मैकू आ जुम्मन बनि जाइ… एह, केहेन बात कहि देलौं, माने… माने… माने…
हम भोरे-भोर रेडियोक कान अमेठि रहल छलौं, सफिया बहारि रहल छलि आकि राजाक छोट भाइ अकरम भागैत भागैत आएल आ फूलल साँसकेँ रोकबाक असफल प्रयत्न करैत बाजल, “सैफकेँ पी.ए.सी. बला सभ मारि रहल अछि।”
“की? की कहि रहल छी?”
“सैफकेँ पी.ए.सी. बला मारि रहल अछि”, ओ कने रुकि कऽ बाजल।
“किए मारि रहल अछि? की बात अछि?”
“की जानी.. चौबटियापर..”
“ओतऽ जतऽ पी.ए.सी.क चौकी अछि?”
“हँ, ओतै।”
“मुदा किए…”, हमरा बुझल छल जे आठ बजे सँ दस बजे धरि कर्फ्यू खुजऽ लागल अछि आ सैफकेँ आठ बजेक करीब अम्मा दूध अनबा लेल पठेने छलि। सैफ सन बताहोकेँ बुझल रहै जे जल्दी-जल्दी आपस एबाक अछि, आब तँ दस बाजि गेल अछि।
“चलू हम चलै छी।”, रेडियोसँ बहराइत अनटोटल अबाजक चिन्ता केने बिनु हम तेजीसँ बहरेलौं। बताहकेँ किए मारि रहल अछि पी.ए.सी.बला सभ, ओ कोन एहेन कर्म केलक अछि? ओ कइये की सकैत अछि? ओ अपने एहेन भयभीत रहैत अछि जे ओकरा मारबाक आवश्यकते की.. फेर की कारण भऽ सकैए? पाइ, औजी ओकरा तँ अम्मा दू टका देने अछि। दू टका लेल पी.ए.सी. बला सभ ओकारा मारत?
चौबटियापर मुख्य सड़कक बराबर कोठापर मोहल्लाक किछु गोटे जमा रहथि। सोझाँमे सैफ पी.ए.सी.बलाक संग ठाढ़ छल। ओकर सोझाँमे पी.ए.सी.क जवान सभ छल। सैफ जोर-जोरसँ चिकड़ि रहल छल, “हमरा तूँ सभ किए मारलेँ.. हम हिन्दू छी.. हिन्दू छी…”
हम आगाँ गेलौं। हमरा देखलाक बादो सैफ बजिते रहल, “हँ, हँ, हम हिन्दू छी..”, ओ थरथरा रहल छल। ओकर ठोढ़क कोनसँ शोनितक एक बुन्न निकलि कऽ टघरि कऽ ठोढ़ीपर ठाढ़ छल। “तूँ हमरा मारलेँ कोना.. हम हिन्दू..”।
“सैफ… ई की भऽ रहल छी… घर चलू।”
“हम.. हम हिन्दू छी।”
हमरा बड्ड आश्चर्य भेल.. की ई वएह सैफ छी, जे ई छल.. एकर तँ रूपे बदलि गेल अछि। ई एकरा भऽ की गेल अछि?
“सैफ, होशमे आउ”, हम ओकरापर जोरसँ तमसेलिऐ।
मोहल्लाक लोक सभ नै जानि केकरापर भितरे-भीतर दूरसँ हँसि रहल रहथि। हमरा पित्त चढ़ल। सार, ई सभ ई तँ नै बुझै छथि जे ओ बताह अछि।
“ई अहाँक के अछि?”, एकटा पी.ए.सी. बला हमरासँ पुछलक।
“हमर भाए छी.. कनेक मानसिक परेशानी छै एकरा।”
“तँ एकरा घर लऽ जाउ”, एकटा सिपाही बाजल।
“हमरा सभकेँ बताह बना देलक”, दोसर बाजल।
“चलू… सैफ घर चलू। कर्फ्यू लागल अछि, कर्फ्यू..”।
“नै जाएब… हम हिन्दू छी.. हिन्दू.. हमरा… हमरा…”, ओ हबोढकार भऽ कानऽ लागल।
“मारलक… हमरा मारलक.. हमरा मारलक.. हम हिन्दू छी.. हम”, सैफ चितंग निच्चाँ खसल.. शाइत बेहोश भऽ गेल छल.. आब ओकरा उठा कऽ लऽ गेनाइ आसान छल।
Posted by Gajendra at 12:23 PM
Labels: असगर वजाहत, हिन्दी कथा
Subscribe to: Post Comments (Atom)


text:
2 फरवरी कऽ स्व. ललित नारायण मिश्रक जन्म दिवस पर दिल्लीक विनोद नगर (पश्चिम)मे एकटा भव्य कार्यक्रममे ललित बाबूकें स्मरण कैल जाएत। कार्यक्रममे मिथिला एवं बिहारक विभिन्न विधाक व्यक्तिगण उपस्थित रहता आ संगहि संग समाजक विभिन्न क्षेत्रमे योगदान देनिहार व्यक्ति लोकनिकें ललित सम्मान सं सम्मानित सेहो कैल जेतनि।
मिथिलालोक फाउंडेशनक चेयरमैन आ देशक जानल-मानल शिक्षाविद डाॅ. बीरबल झा कहला जे ललित दिवस पर मिथिला मिररक संपादकक संग-संग आओरो बहुत व्यक्तित्वकें संस्था सम्मानति करत। डाॅ. झा कहलाजे मिथिला मिररक संपादक ललित नारायण झा मृत पड़ल मैथिली मीडियाकें प्रायः ओहि मुकाम पर आनि देलाह अछि जाहिठाम सं युवा आब मैथिली पत्रकारितामे ऐवाब दिस सोचि रहला अछि, संगहि आब मैथिली मीडिया सेहो व्यवसायिकताक बाट जोहवाक लेल आगू बढ़ि चुकल अछि। इ ललितक मेहनत अछि जाहिकें बल पर आब मैथिलीमे आन-आन चैनल यूट्यूब पर सक्रिय भए रहला अछि।
संस्थाक प्रति अभार प्रकट करैत मिथिला मिररक संपादक कहला जे शायद ललित बाबूक नामकें सब सं बेसी मिथिलामे ओहै जीवैत छथि कारण हुनका नाम आ हुनक शैक्षणिक प्रमाणपत्र तक पर ललित बाबू इंकित छथि। संगहि संपादक कहलाजे हम केन्द्र एवं राज्य सरकारक प्रतिनिधि लोकनिक लग अहि बातक मांग राखब जे ललित बाबूक हत्याक पाछाक जे कारण अछि ओकरा सार्वजनिक कैल जाए। ललित झाकें मानी त ललित बाबू मिथिलाक आवाज रहितो नहि त अपना परिवार आ नहि समाजमे ओ स्थान पाबि रहला अछि जे हुनका भेटवाक चाहि छन्हि।


text:
रिच डैड पुअर डैड- अमीर बनय केर आसान रास्ता
किछ दिन पहिने प्रधानमंत्री के सलाहकार सैम पित्रोदा केर बयान आयल छल जे दुनिया के सर्वश्रेष्ठ दिमाग अमीर लोकक समस्या सुलझाबय मे लागल अछि. एहि सं गरीब सभ पर नीक सं ध्यान नहि देल जा पा रहल अछि.
ई कहनाय शत प्रतिशत सही अछि. एहि के नीक सं समझय के लेल अहां के रॉबर्ट टी. कियोसाकी के लिखल रिच डैड पुअर डैड पढ़य पड़त.
एहि किताब के लेखक के कहनाए छनि जे दुनिया मे जतेक आदमी अछि ओकरा
चारि कटेगरी मे बांटल जा सकैत अछि. E,S, B आओर I.
ई यानी इंप्लॉयी... जे कोनो नहि कोनो तरहे जॉब...नौकरी करय छथिन्हि. चाहे ओ चपरासी होए आ कोनो कंपनी के चेयरमैन. क्लर्क होए आ सीईओ. नौकरी करय वाला कोनो कंपनी आ संस्थान के अपन टाइम दय छथिन्ह तं हुनका वेतन मिलय छनि. जेना-जेना प्रमोशन होए छनि ओना-ओना टेंशन आओर टाइम बढ़ल जाए छनि.
नौकरी मे अहां अपना लेल नहि काज करय छी बल्कि जे कंपनी मे नौकरी करय छी ओकरा लेल काज करय छी. जेहिआ कंपनी के लागत कि अहां हुनका काज लायक नहि छी ओ अहां के लात मारि बाहर करि दैत.
अहां 20-30 साल के नौकरी के बादहुं सड़क पर आबि सकय छी. एहि कटेगरी के लोग खूब स्मार्ट... पढ़ल-लिखय... स्कूल-कॉलेज के टॉपर...दिमाग वाला रहय छथिन्ह.
अगिला कटेगरी अछि एस यानी स्मॉल बिजनेस मैन आ सेल्फ इंप्लायी. एहि कटेगरी के लोक आ तं छोट मोट बिजनेस करय छथिन्ह आ छोट-मोट काज. एहि मे दोकानदार सं लsक अपन काज करय वाला वकील... अकांउटैंट...नर्सिंगहोम चलाबय वाला डॉक्टर...दस-बीस स्टॉफ राखि काज करय वाला लोक शामिल छथिन्ह.
ओना ई तं अपन काज करय छथिन्ह मुदा जखन तक ई खुद अपने काज मे नहि लागय छथिन्ह तखन तक हिनका काज के संतुष्टि नहि मिलय छनि.
डॉक्टर जखन तक खुद नर्सिंग होम मे नहि रहताह हुनका लगबे नहि करतन्हि जे ओ नीक सं चलि रहल छनि. दोकानगार...खुदरा..होलसेल वाला जखन तक खुद नहि रहताह तखन तक हुनका नहि लगैत छनि जे दोकान नीक सं चलि रहल छनि.
एहिने वकील...कंसल्टैंट आओर खुद अपन धंधा करय वाला छोट...मीडियम तबका के लोक के संग होए छनि. हिनका संग एकटा प्रॉब्लम इहो रहय छनि जे ई अपन छोट-मोट कंपनी... दोकान... संस्था सं बेसि दिन दूर नहि रहि सकय छथिन्ह आ नहि बंद राखी सकय छथिन्ह. एहि कारण घर-परिवार के बेसि समय नहि द पाबय छथिन्ह.
हिनका ई डर रहय छनि जे बेसि दिन नहि रहला पर दोकान चौपट भ जाएत आ क्लाइंट दूर भ जाएत. ई कटेगरी जकां ईहो जतेक टाइम दय छथिन्ह ओतेक कमाय छथिन्ह. मुदा टाइम लिमिट रहला के कारण अहां एक सीमा सं बेसि काज नहि करि सकय छी एहि लेल अहांक आमदनी एक सीमा सं बेसि नहि भ सकैत अछि.
एकर बाद आबैत अछि बी... बी यानी बिग बिजनेस मैन. बिग बिजनेसमैन जकरा ओहिठाम कम सं कम 500 लोक काज करैत अछि. जे एकटा सिस्टम बना दय छथिन्ह. जतय कंप्यूटर...प्रोडक्शन...अकाउंट...एचआर जकां डिपार्टमेंट सभ बंटल रहैत अछि. सभ के अलग-अलग हेड रहैत अछि. ओहि सभ के मिला के सेहो किछ हेड...चीफ होएत अछि. जे पूरा कामकाज पर नजर रखैत अछि.
एहि मे मालिक के खुद रहय...देखय के जरूरत नहि पड़य छनि, एहि मे मालिक अपन हेड के एकटा टार्गेट...लक्ष्य द दय छथिन्ह जकरा स्टॉफ सभ के पूरा करय के रहय छनि. अहां के अपन काज... प्रदर्शन करि के देखाबय पड़ैत अछि.
एहि कटेगरी मे मालिक भने 6 मास अपन कंपनी मे नहि रहय छथिन्ह कोनो फर्क नहि पड़य छनि. ओ फोन... ईमेल सं कंपनी के कामकाज के रिपोर्ट अधिकारी सभ सं लैत रहय छथिन्ह. सभ किछ सिस्टम सं चलैत अछि. मालिक के कोनो टेंशन नहि. टेंशन काज करय वाला के रहय छनि.
आब अहां एहि ठाम ई आओर बी मे फर्क देख सकय छी. जतेक पढ़ल-लिखल ई कटेगरी के लोक छथिन्ह ओ बी कटेगरी के लेल काज करैत अछि.
बी कटेगरी के लेल बेसि पढ़ल-लिखल होनाए जरूरी नहि अछि मुदा ई लेल के जरूरी अछि. अंबानी... अडानी...फोर्ड जकां बेसि मालिक सभ बेसि पढ़ल लिखल नहि होए छथिन्ह बस हुनका मे अमीर बनय के जुनून होए छनि. ओ एकटा सिस्टम सं काज करय छथिन्ह.
बी कटेगरी के लोक ई कटेगरी वाला सं काज केना लेल जाए ई जानय छथिन्ह. बी कटेगरी वाला ई जनैत अछि जे ई कटेगरी वाला सं अपन आइडिया के केना अमल मे लायल जाए. केना पाई कमाएल जाए.
आखिरी कटेगरी अछि आई. आई यानी इंवेस्टर... यानी पाई सं पाई कमाय वाला. ई कटेगरी के लोक पाई वाला होए छथिन्ह. जे प्लाट के प्लाट... जमीन...अपार्टमेंट...कंपनी...स्टोर...संस्था खरीद...लोन पर द ओहि सं कमाई करय छथिन्ह. कोनो माल बना ओकरा किराया पर द ओहि सं कमाई करय छथिन्ह. शेयर बाजार मे तगड़ा निवेश करि लाभ वाला स्थिति मे आबि तुरंत बेचि कमाय करय छथिन्ह.
आब अहां ई चारु के देख विचार करिऔ जे अहां कोन कटेगरी मे छी. अगर अहां अमीर बनय चाहय छी तं अहां के रिच डैड पुअर डैड पढ़य पड़त. एहि सं अहां के पाई के बारे मे व्यावहारिक समझ बढ़त. एहि सं अहां के दिमाग...माइंडसेट एकदम सं बदलि जाएत.
एहि किताब के लेखक के पिताजी एकटा सरकारी अधिकारी छथिन्ह. ओ खूब पढ़ल-लिखल छथिन्ह... जिनकर जिनगी सरकारी तनख्वाह पर चलय छनि. ईएमआई...किश्त पर जिनगी आगां बढ़य छनि. लेखक अपन पिता के पुअर डैड मानय छथिन्ह.
हिनकर पुअर पिता पढ़ाई-लिखाई पर बेसि जोर दय छथिन्ह. कहय छथिन्ह नीक सं पढ़बह तं नीक नौकरी मिलतह... आराम सं जिनगी गुजरतह. हर महीना एकटा तय रकम मिलतह.
मुदा लेखक के कहनाए छनि जे हिनकर पुअर पिता ओतेक योग्य होएतहुं सभ दिन पाई के कमी सं जुझैत रहलखिन्ह. पाई के तंगी सं दू चारि होएत रहलाह. कोनो संपति नहि अरैज पएलाह.
सभ दिन दोसरा लेल काज करैत रहलाह. अपना लेल किछ नहि करि पएलाह. ओ सभ दिन ई कटेगरी मे बनल रहलाह.
जखन कि हिनकर दोस्त के रिच डैड सिर्फ क्लास आठ तक पढ़ल छथिन्ह. ओ अपन पुत्र आ लेखक के अमीर बनय के संदेश दय छथिन्ह आओर एहि लेल प्रेरित करय छथिन्ह.
ओ बताबय छथिन्ह जे ईमानदारी सं केना अमीर बनल जा सकैत अछि... बस स्मार्टली काज करय...आगां बढ़य के जरूरत अछि.
रिच डैड कहय छथिन्ह जे पाई नहि रहला पर लोक चोरी-डकैती...बेईमानी...घूसखोरी सं लsक द तरहक गलत काज करैत अछि.
अहां रोज अखबार मे देखैत होएब जे छोटका सं लsक बड़का अफसर तक रिश्वत काज मे केना पकड़ाएत अछि. ओ पाइए लेल न एना करय छथिन्ह.
अहां कोनो गरीब लोक...नौकरी करय वाला के दान करैत...अस्पलात...धर्मशाला बनाबैत...स्कॉलरशिप शुरू करैत...धर्मार्थ काज करैत देखलौं? दू चारि लोक मिलबो करताह तं आंगुर पर गिनय वाला.
मुदा अमीर लोक सभ के देखिऔ ओ हजारों लोक के नौकरी द...काज पर राखि रोजगार तं देबे करय छथिन्ह...हजारों परोपकार के काज सेहो करय छथिन्ह. लोक के आगां बढ़ाबय लेल स्कूल-कॉलेज सेहो खोलय छथिन्ह.
बिल गेट्स...वारेन बफे...अजीम प्रेमजी...नारायणमूर्ति हर साल करोड़ों रुपया भलाई...परोपकारी काज मे लगाबय छथिन्ह. कि ओ दू नंबर के कमाई छै कि. नहि.
अहां के पास पाई रहत तखने न अहां दोसर के मदद करबय...रहबे नहि करत तं कि करबय.
असल मे जकरा पास पाई नहि रहय छै ओ अपना के संतोष देबय लेल एहन-एहन तर्क दय छथिन्ह जे पाई वाला छै तं कोनो न कोनो तरहे गलत काज कएने होएत. सभ आलसी लोक के बहानेबाजी अछि
एहन लोक खुद मौका मिलय पर अहां के ठगय सं नहि चुकता...अहांक हजारों रुपया कर्ज नहि चुकएताह...मुदा पैघ -पैघ बात करताह.
एहि सभ के देखैत रिच डैड पुअर डैज अहां के जरूर पढ़बाक चाही.
ई किताब जखन हमरा हाथ लागल आओर हम पढ़लौं तं हमरा लागल जे ई किताब हम बीस-पचीस साल पहिने किएक नहि पढ़लहुं. अगर हम किछ साल पहिने पढ़ने रहितौं तं हमर ओतेक साल बर्बाद नहि भेल रहैत.
ई किताब एकदम आसान...बोलचाल के भाषा मे लिखल गेल अछि. हिंदी...अंग्रेजी संग 30-40 भाषा मे लिखय गेल अछि. ई दुनिया मे सभ सं बेसि बिकय वाला किताब मे शामिल अछि.
एहि किताब के अहां के सिर्फ खुद नहि पढ़बाक चाही बल्कि बच्चा सभ के सेहो पढ़यबाक चाही जेहि सं कि हुनका सभ मे सेहो रुपया-पैसा के बारे मे...कमाई के बारे मे...अमीर बनय के बारे मे समझ बनय.
असल मे पाई कमैनाय सेहो एकटा कला अछि. एहि के लेल छोट-छोट बात पैघ महत्व राखैत अछि.बस ओहि के लेल अहां के कनि अपन नजरिया बदलय पड़त.
एहि किताब मे बताएल गेल अछि जे बस कमाय के बारे मे अहां अपन सोच...नजरिया बदलिऔं...दोसरा के लेल काज करि अहां कहिओ अमीर नहि बनि पाएब...अपना लेल जखन धरि काज नहि करब...अमीर नहि बनि पाएब.
गाम-घर मे कहल जाएत अछि जे ई तं चौबीसों घंटा पैसा-पैसा करैत रहैत अछि. हमेशा पाइए के बारे मे गप करैत अछि. ककरो पास पाई अछि तं ओ गलत तरीका सं कमौने होएत. पाई दस तरहक बुराई के जड़ि अछि. पाई रहला पर आदमी दस तरहक गलत संगति मे पड़ि जाएत अछि.... बेईमान... कंजूसी करला सं लोक धनी बनैत अछि. संतोष बड़का चीज अछि.
मुदा अहां के ई सोचय पड़त जे बिना पाई के कोनो काज नहि होएत अछि. बच्चा सभ के समझाबय पड़त ते सभ सं पैघ चीज पाई अछि. बटुआ भरल रहला पर सभ सलाम करैत अछि. एहि लेल पाई के बारे मे गप करनाय गलत नहि अछि. एहि के लेल किछ रिस्क सेहो लेबय पड़ि सकैत अछि.
गरीब लोक के कहनाय छनि जे बेसि पाई लोक के गलत काज करय लेल प्रेरित करैत अछि मुदा अमीर लोक के कहनाय छनि जे पाई नहि रहला पर लोक गलत काज करैत अछि.
एहि के लेल अहां सही लोक से संग रहुं... अमीर लोक के संगत मे रहुं... अमीर जे मैगजीन..अखबार पढ़ैत अछि ओ पढ़ुं. अकाउंट...टैक्स सं केना फायदा उठायल जाए ई जानय के कोशिश करु.
नौकरी आओर छोट-मोट धंधा सं उठि बिग बिजनेसमैन...अमीर बनय के दिशा मे बढ़ुं. किएक तं दुनिया मे ई आओर एस कटेगरी के लोक के आबादी 90 प्रतिशत छनि आओर हुनका पास मात्र दुनिया के दस प्रतिशत पाई छनि. जखन कि बी आओर आई कटेगरी वाला के आबादी मात्र दस प्रतिशत अछि आओर हिनका पास दुनिया के धन के...पाई के 90 प्रतिशत हिस्सा छनि. आब अहां खुद विचार करिऔ जे अहां कोन मे रहय चाहय छी.
अगर बी...आई मे आबय चाहय छी तं किताब पढुं आओर अपन कटेगरी बदलय के दिशा मे आगां बढुं.
हमर शुभकामना अहांस संग अछि. अपन विचार सेहो लिखब.
Subscribe to: Post Comments (Atom)


text:
छपरा। 25 जनवरी। शहर के साहेबगंज बुटनबाड़ी मोहल्ला मे कैल्ह मंगलवार देर रति भूमि विवाद मे अपराधि सभ बरतन कारोबारी पिता-पुत्र क' गोलि मैर देलन्हि। घायल दुनु पिता-पुत्र क' सदर अस्पताल मे भरती कराओल गेल, जता डॉक्टर सभ पिता क' मृत घोषित क देलन्हि। जखनकि गंभीर रुपे घायल बेटा क' पीएमसीएच रेफर कायल गेल अछि।
घटनाक संबंध में नगर थानाध्यक्ष रवि कुमार कहला कि भोला प्रसाद अप्पन पुत्र धीरज कुमार संग घर जायत छलाह। घर लग पहुँचते अपराधि सभ हुनका दुनु पर अंधाधुंध फायरिंग शुरू क' देलैन्ह आर फरार भ' गेलैथ। गोलीक आवाज सुइन घर लोग व आसपास के लोग ओता पहुँचल। परोसी सभक सहयोग से परिजन दुनु क' सदर अस्पताल ल' गेलैन्ह, जते पिता क' मृत घोषित क' देल गेलैन्ह। थानाध्यक्ष कहला कि घटना के जांच शुरू क' देल गेल अछि।


text: असोज १ । सुनसरीको सप्तकोशी नदीमे नाऊ डुबल अछि । श्रीलंका टापुस प्रकाशपुर –५ राजावासा आइब रहल नाऊ कोशी नदीमे डुबल छल । नाउमे बैठल यात्रुके छल से खुइल नैसकलमुदा ३६ जनके सकुशल उद्धार कल गेल अछि से जानकारी जिल्ला प्रहरी कार्यालय सुनसरीके एसपी पोषराज पौडेल कहने अछि नाउमे कते बैठल रहै से यकिन नै भेलोस अखन तक ३६ जनके सकुशल उद्धार भेल हुनकर कहब अछि । पौडेलके कहनाम ३६ जनके उद्धार भेल छै । हुन्का सबहक स्वास्थ्य अवस्था सामान्य छै । कतेके स्थानीय स्वास्थ्य संस्थामे उपचार भरहल छै त किछ लोग अपन घर सेहो चैल गेल छैथ । अखिनो उद्धारके काम कायमे रहल से प्रहरीके कथन छै सप्तकोशीमे बाइढबेसी एला स खोजमे किछ समस्या आइब रहल छै । प्रकाशपुरमे साप्ताहिक रुपस लगैत आइब रहल हाट करैके खातिर बहुत सर्वसाधारण एकेटा नाउमे बैठल रहै । स्थानीयबासी, प्रहरी, सशस्त्र प्रहरी तथा नेपाली सेनाके टोली सब अखिनको खोज तलास के काम चालुए राखने छै ।


text:
- मुखपृष्ठ
- अनचिन्हार आखरक परिचय
- गजल शास्त्र आलेख
- हिंदी फिल्मी गीतमे बहर
- भजनपर गजलक प्रभाव
- अन्य भारतीय भाषाक गजलमे बहर
- समीक्षा/आलोचना/समालोचना
- गजल सम्मान
- गजलकार परिचय शृखंला
- गजलसँ संबंधित आडियो/वीडियो
- विश्व गजलकार परिचय शृखंला
- छंद शास्त्र
- कापीराइट सूचना
- अपने एना अपने मूँह
- गजलक इस्कूल
- गजलकार
- अर्चा-चर्चा-परिचर्चा
- आन-लाइन मोशायरा
- आशीष अनचिन्हारक रचना संसार
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Thursday, 24 September 2015
अपने एना अपने मूँह-34
जनवरी 2015सँ अगस्त 2015 धरि
जनवरीमे कुल बारह टा पोस्ट भेल जैमे कुंदन कुमार कर्णजीक तीनटा गजल, एकटा भक्ति गजल अछि। जगदानंद झा मनु जीक एकटा बाल गजल अछि। आशीष अनचिन्हारक एकटा अपने एना हपने मूँह, दूट बाल गजल, दूटा गजल, एकटा रुबाइ आ एकटा भक्ति गजल अछि।
फरवरीमे कुल ९टा पोस्ट अछि जैमे कुंदन कुमार कर्णजीक एकटा गजल, एकटा इंटरव्यू आ एकटा सम्मानक विवरण अछि। जगदानंद झा मनु आ राम कुमार मिश्रजीक एक-एकटा गजल अछि।आशीष अनचिन्हारक तीन टा गजल आ एकटा बाल गजल अछि।
मार्चमे कुल तीन टा पोस्ट अछि जैमे कुंदन कुमार कर्णजीक दूटा गजल आ आशीष अनचिन्हारक एकटा गजल अछि।
अप्रैलमे कुल एकटा पोस्टमे आशीष अनचिन्हारक एकटा गजल अछि।
मइमे कुल तीन टा पोस्ट भेल जैमे कुंदन कुमार कर्णजीक दूटा गजल आ आशीष अनचिन्हारक एकटा गजल अछि।
जूनमे कुल आठ टा पोस्ट अछि जैमे बाल मुकुंद पाठकजीक पाँच टा गजल, कुंदन कुमार कर्णजीक एकटा वीडियो आ एकटा गजल अछि। आशीष अनचिन्हारक एकटा गजल अछि।
जुलाइमे कुल चारि टा पोस्ट अछि जैमे बालमुकुंद पाठक जीक दूटा गजल आ आशीष अनचिन्हारक एकटा गजल अछि। एकटा गजलकराक परिचय अछि
अगस्तमे कुल आठ टा पोस्ट भेल जैमे कुंदन कुमार कर्णजीक चारिटा ओ आशीष अनचिन्हारक चारि टा गजल अछि।
गजल/आलेखक लेखक/प्रस्तुतकर्ता छथि: Ashish Anchinhar at 9/24/2015 02:29:00 pm
खोजबीनक कूट-शब्द: अनचिन्हार, अपने एना अपने मूँह
Subscribe to: Post Comments (Atom)


text:
गजलफुलक डाएरह सुखल सुखल फुल अछी मुर्झाएल
वितल वसंत आएल पतझर देख पंछी पड़ाएल
भोग विलासक अभिलाषी प्राणी तोहर नै कुनु ठेगाना
आई एतय काल्हि जएबे जतय फुल अछी रसाएल
अपने सुख में आन्हर प्राणी की जाने ओ आनक दुःख
दुःख सुख कें संगी प्रीतम दुःख में छोड़ी अछी पड़ाएल
कांटक गाछ पर खीलल अछी मनमोहक कुमुदिनी
कांट बिच रहितो कुमुदनी सदिखन अछी मुश्काएल
बुझल नहीं पियास जकर अछी स्वार्थी महत्वकांक्षा
होएत अछी तृप्त जे प्रेम में सदिखन अछी गुहाएल
अबिते रहैत छैक जीवन में अनेको उताड चढ़ाव
सुख में संग दुःख में प्रीतम किएक अछी पड़ाएल
...........वर्ण-२१...................
रचनाकार:-प्रभात राय भट्ट


text:
दुख अछि। जे कहुना नै कहुना कटिए जाएत। नाव लछमीपुर पहुँचल। जीयालालक बारहोटा पोता-पोती दौग कऽ नाव लग आएल। पोता-पोतीकेँ देखि जीयालाल कहलक-
Friday, October 18, 2013
डाक्टर हेमन्त (दोसर संस्करण)
डाक्टर हेमन्त
सभ दिन चारि बजे भोरे उठैबला डाक्टर हेमन्त आइ छह बजे भिनसर उठला। अबेरे कऽ नीन टुटलनि। एना किए भेलनि? एना ऐ दुआरे भेलनि जे आन दिन परिवारसँ लऽ कऽ अस्पताल धरिक चिन्ता दबने रहै छेलनि। तँए कहियो भरि-भरि राति जगले रहि जाथि तँ कहियो-कहियो लगले-लगले निन्न टूटि जान्हि। कोनो-कोनो राति अनहोनी-अनहोनी सपना देखि चहा-चहा कऽ उठनि तँ कोनो-कोनो राति पत्नीसँ झगड़ैत रहि जाथि। छह बजे नीन टुटिते हेमन्त घड़ी देखलनि। मुदा अबेरो कऽ निन्न टुटने मनमे एक्को मिसिआ चिन्ता नै। मन हल्लुक, एकदम फुहराम। जेना मनमे चिन्ताक दरस नै। आन दिन ओछाइनेपर ढेरो चिन्ता घेरि लन्हि। अनेको समस्या, अनेको उलझन मनकेँ गछारि दन्हि। केसक की हाल अछि, बेटाकेँ नोकरी हएत की नै। क्लिनिकमे कम्पाउण्डरक चलैत रोगी पतरा रहल अछि। चोट्टा सभ दारू पीब-पीब अन्ट-सन्ट करैत रहैए आ पाइएक भाँजमे पड़ल रहैए। जइसँ मुँह-दुबर रोगी सबहक कुभेला होइ छै। अस्पतालोसँ बेर-बेर सूचना भेटैए जे ड्यूटीमे लापरवाही करै छिऐ। बातो सत्य छै मुदा की करब? केस छोड़ि देब तँ पिताक अरजल सम्पति बहि जाएत। क्लिनिकमे कम्पाउण्डर सभकेँ जँ किछु कहबै तँ क्लिनिके बन्न भऽ जाएत। जइसँ जेहो आमदनी अछि सेहो चलि जाएत। पुरान कम्पाउण्डर सभ अछि। सभ दिन छोट भाए जकाँ मानैत एलिऐ तेकरा किछु कहबै सेहो उचित नै। मुदा हमहींटा तँ डाक्टर नै छी, बहुतो छथि। रोगीकेँ की, जैठाम नीक सुविधा हेतै तैठाम जाएत...।
ओझड़ाएल जिनगी हेमन्तक। तँए सोझ-साझ विचार मनमे अबिते ने रहनि। मुदा आइ अबेर कऽ उठनौं मनमे कोनो ओझरी नै रहनि। किएक तँ काल्हिए कोर्टमे लिखि कऽ दऽ देलखिन जे, पिताक सम्पतिसँ कोनो मतलब नै अछि, तँए केससँ अलग कएल जाए। दोसर बेटोकेँ नोकरी भऽ गेलनि जे ज्वाइन करए काल्हिए माए आ स्त्री संग गेल। पिताक देल सम्पतिक लड़ाइमे अपनो बीस बर्खक कमाइ गेल रहनि। मुदा प्राप्तिक नाओंपर जान बचा लड़ाइसँ अलग भेला। हेमन्तक मनमे उठलनि जे जहिना पिताक सम्पतिमे किछु नै प्राप्त भेल तहिना तँ रमेशोकेँ हमरा अरजल सम्पतिमे नै हेतै। मुदा हमरा आ रमेशमे अन्तर अछि। हम तीन भाँइ छी, जहिक बीच विवाद भेल मुदा रमेश तँ असगरे अछि। ओना हेमन्तक मनक चिन्ता काल्हिए समाप्त भऽ गेल रहनि मुदा काजक बेस्तता मनकेँ असथिर हुअए नै देलकनि। एके बेर आठ बजे रातिमे असथिर भेला। तेकर पछाति पर-पैखाना करैत, हाथ-पएर धोइत, खाइत नअ बजि गेलनि। भरि दिनक झमारल तँए ओछाइनपर पहुँचिते नीन आबए लगलनि। रेडियो खोलि समाचार सुनए चाहलनि, सेहो नै भेलनि। रेडियो बजिते रहल आ अपने सूति रहला।
नीन टुटिते डाक्टर हेमन्तकेँ चाहक तृष्णा एलनि। मुदा घरमे कियो नै। असगरे। नोकर ऐ दुआरे नै रखने जे काल्हि धरि पत्नी, बेटा-पुतोहु सभ रहनि। जे सभ घरक काज सम्हारैत रहथिन। ओना चाहक सभ समचा घरेमे मुदा बनौनिहारे नै। बिछानपर सँ उठि नित्य-कर्म केलनि। मनमे एलनि जे चाह पीब। मुदा चाह औत केतएसँ। से नै तँ पहिने दाढ़िए बना लइ छी आ क्लिनिक जाए लगब तँ रस्तेमे चाह पीब लेब। मुदा भोरे-भोर चाहक दोकानपर तँ ओ जाइए, जेकरा घर-परिवार नै रहै छै। हमरा तँ सभ किछु अछि। ओह! से नै तँ अपने चाह बना लेब। चाह बना, कुरसीपर बैसि चाह पीबए लगला आकि तखने फाटकपर सँ आवाज आएल-
“डाक्टर साहैब, डाक्टर साहैब।”
टेबुलपर कप रखि, फाटक दिस बढ़ैत डाक्टर हेमन्त कहलखिन-
“हँ, अबै छी।”
फाटकक बाहर डाकिया कन्हामे झोरा लटकौने हाथमे दूटा लिफाफ आ रसीद नेने ठाढ़। डाकियाकेँ देखि मुस्की दैत हेमन्त पुछलखिन-
“भोरे-भोर कोन शुभ-सन्देश अनलौं हेन?”
मुदा डाकिया किछु बाजल नै। खाँखी शर्टक ऊपरका जेबीसँ पेन निकालि, रसीदो आ पेनो बढ़ा देलकनि। दुनू रसीदपर हस्ताक्षर कऽ दुनू लिफाफ नेने फेर कुरसीपर बैसि डाक्टर हेमन्त चाहक चुस्की लिअ लगला। एकटा लिफाफकेँ टेबुलपर रखि, दोसरकेँ खोलि पढ़ए लगला। सरकारी पत्रमे लिखल रहए-
“पत्र देखिते डेरा छोड़ि दिअ। बाढ़िसँ बहुत अधिक जान-मालक नोकसान भेल अछि, तँए आइए लछमीपुर पहुँच जेबाक अछि। तइमे जौं कोनो तरहक आनाकानी करब तँ पुलिसक हाथे पठाैल जाएब। एक काँपी पुलिसोक थानामे भेज देल गेल अछि।”
पत्र पढ़िते हेमन्तकेँ ठकमुड़ी लागि गेलनि। मोने-मन सोचए लगला जे घरमे असगरे छी। केना छोड़ि कऽ जाएब। समए-साल तेहेन भऽ गेल अछि जे दिनो-देखार डकैती होइए। केतौ डकैती तँ केतौ चोरि, केतौ अपहरण तँ केतौ हत्या हरिदम होइते रहैए। एहेन स्थितिमे घर छोड़ब उचित नै हएत। मुदा जहन नोकरी करै छी तँ आदेश मानै पड़त। जौं से नै मानब तँ जहिना बीस बर्खक कमाइ कोट-कचहरीक ईंटा गनैमे गेल तहिना जे पाँच बर्ख नोकरी बँचल अछि ऊहो ससपेंड, डिस्चार्जमे जाएत...।
डाक्टर हेमन्तकेँ कहियो जिनगीमे चैन नै। घोर-घोर मन होइत गेलनि। चाहो सरा कऽ पािन भऽ गेलनि। गुन-धुन करैत दोसर पत्र खोलला। पत्रमे लिखल रहए-
“डाक्टर हेमन्त, काल्हि चारि बजे पछबरिया पोखरिक पछबरिया महारमे जे पीपरक गाछ अछि, ओइ गाछ लग पहुँच हमरा आदमीकेँ दू लाख रूपैआ दऽ देबै। नै तँ परसू ऐ दुनियाँकेँ नै देखि सकब।”
पत्र पढ़िते केरा-भालरि जकाँ हेमन्तक करेज डोलए लगलनि। सौंसे देहसँ पसीना निकलए लगलनि। थरथराइत हाथसँ पत्र खसि पड़लनि। मनक विचार विवेक दिस बढ़ए लगलनि। जहिना कियो सघन बोनमे पहुँच जाइत आ एक दिस बाघ-सिंहक गर्जन सुनैत तँ दोसर दिस सुरूजक रोशनी कम भेने अन्हार बढ़ैत जाइत, तहिना हेमन्तकेँ हुअ लगलनि। खाली मन छटपटा गेलनि। की करब, की नै करब, बुझबे ने करथि। जहिना भोथहा कोदारिसँ सक्कत माटि नै खुनाइत तहिना हेमन्तोक विचार समस्याकेँ समाधान नै कऽ पबैत। रस्तेमे विलीन भऽ जाइत। कियो दोसर नै! जे मनक बात सुनैत, जइसँ मन हल्लुक होइतनि। तखने अस्पतालक एकटा कम्पाउण्डर रिक्शासँ आबि गेटपर पहुँच बाजल-
“डाक्टर साहैब...?
कम्पाउण्डरक अवाज सुनि औगता कऽ उठि हेमन्त गेट दिस बढ़ला। गेटपर रिक्शा लागल। रिक्शापर दूटा काटुन लादल। कम्पाउण्डरो आ रिक्शोबला रिक्शासँ हटि, बीड़ी पिबैत। डाक्टर हेमन्तपर नजरि पड़िते कम्पाउण्डर हाथक बीड़ी फेक, आगू बढ़ि प्रणाम करैत कहलकनि-
“लगले तैयार भऽ चलू, नै तँ पुलिस आबि कऽ बेइज्जत करत। बेइज्जत तँ हमरो करैत मुदा पुलिसकेँ अबैसँ पहिने हम काटुन रिक्शापर चढ़बैत रही। तँए किछु ने कहलक। रस्तामे अबै छेलौं तँ मोहनबाबूकेँ गरियबैत सुनलियनि। तँए देरी नै करू। नबे बजे गाड़ी अछि। सबा आठ बजैए। अपना दुनू गोटे एक टीममे छी।”
जहिना जूड़शीतलमे मुइलो नढ़ियापर लाठी पटकैत तहिना कम्पाउण्डरक बात सुनि हेमन्तकेँ भेलनि। मिरमिराइत स्वरमे बजला-
“दिनेश, हमरा तँ रातिएसँ तेते मन खराब अछि जे किछु नीके ने लगैए। एक्को मिसिआ देहमे लज्जतिए ने अछि। होइए जे तिलमिला कऽ खसि पड़ब।”
कम्पाउण्डर-
“दबाइ खा लिअ। थोड़बे कालमे ठीक भऽ जाएब।”
हेमन्त-
“देहक दुख रहैत तहन ने, मनक दुख अछि। ओ केना दबाइसँ छुटत।”
हेमन्तक मन आगू-पाछू करैत देखि कम्पाउण्डर कहलकनि-
“एक तँ ओहिना मन खराब अछि...।”
कम्पाउण्डरक बात सुनि हेमन्तक मन आरो मौला गेलनि। मनमे अनेको प्रश्न उठए लगलनि। देरी हएत तँ जबाबो देमए पड़त। मुदा घरो छोड़ब तँ नीक नै हएत। जखने घर छोड़ब तखने उचक्का सभ सभटा लूटि-ढङेरि कऽ लऽ जाएत। अपने नै रहने क्लिनिको नहियेँ चलत। अखनि जँ रमेशोकेँ अबैले कहबै सेहो केना हएत? काल्हिए तँ ऊहो ज्वाइन केलकहेँ। अगर जँ ओकरा माइएकेँ अबैले कहबनि तँ ऊहो जपाले। किएक तँ रोज देखै छिऐ अपहरणक घटना। हड़बड़बैत कम्पाउण्डर कहलकनि-
“अहाँ दुआरे हमहूँ नै मारि खाएब। हम जाइ छी।”
अधमड़ू भेल हेमन्त-
“दू मिनट रूकह। कपड़ा बदलै छी।”
हाँइ-हाँइ कऽ हेमन्त कपड़ा बदलि, बैगमे लुंगी, गमछा, शर्ट, पेन्ट, गंजी रखि विदा भेला। रिक्शापर चढ़िते रहथि आकि पुलिसक गाड़ी पहुँच गेल। तेते हड़बड़ा कऽ विदा भेल रहथि जे मोबाइल, घड़ी, दाढ़ी बनबैक वस्तु छुटिए गेलनि। पुलिसक गाड़ी देखि जे हड़बड़ा कऽ रिक्शापर चढ़ैत रहथि तखने चश्मा खसि पड़लनि। जेकर एकटा शीशो आ फ्रेमो टूटि गेलनि। पुलिसक गाड़ीकेँ घुमैत देखि मनमे शान्ति एलनि। रिक्शापर चढ़ि थोड़े आगू बढ़ला आकि डाक्टर सुनीलकेँ बच्चा सबहक संग बजारसँ डेरा जाइत देखलखिन। सुनीलबाबूकेँ देखि कम्पाउण्डरसँ पुछलखिन-
“सुनीलबाबू सभकेँ ड्यूटी नै भेटिलनि अछि, की?”
कनीकाल चुप रहि कम्पाउण्डर कहलकनि-
“नीक-नहाँति तँ नै बूझल अछि मुदा बूझि पड़ैए जे, जे सभ अस्पतालमे बेसी समए दइ छथिन हुनका सभकेँ छोड़ि देल गेलनि अछि।”
कम्पाउण्डरक बात सुनि डाक्टर हेमन्तकेँ अपनापर ग्लानि भेलनि। मन पड़लनि सुनीलबाबूक परिवार आ जिनगी। सुनीलबाबू सेहो डाक्टर। दू भाँइक भैयारी। पितो जीविते। चारि बहिन। चारू सासुर बसैत। बहिन सबहक सासुर देहातेमे। जैठाम पढ़ै-लिखैक नीक बेवस्था नै। ओना अपनो सुनीलबाबू गामेमे रहि पढ़ने रहथि। डाक्टरी पास केलापर गाम छोड़लनि। हुनकर भैया दरभंगेक हाइ स्कूलमे शिक्षक। परिवारो नम्हर। माए-बाप संग दुनू भाँइक पत्नी आ बच्चा। तैपर सँ चारू बहिनक पढ़ै-लिखैबला बच्चा सभ। सुनीलबाबूक जिनगी आन डाक्टरसँ भिन्न। मात्र दू घंटा अपन क्लिनिक चलबैत रहथि। आठ घंटा समए अस्पतालमे दथि। अपना क्लिनिकमे चारिटा कम्पाउण्डर आ जाँच करैक सभ यंत्र रखने। जाँच करैक पाइमे सभ कम्पाउण्डरकेँ परसेनटेज दथि। जइसँ काजो अधिक होइत। कम्पाउण्डरो सभकेँ नीक कमाइ भऽ जाइत तँए इमानदारीसँ ऊहो सभ श्रम करैत। ओना सभ काज कम्पाउण्डरे कऽ लैत मुदा हिसाब-बाड़ी आ जाँचक चेक अपनेसँ करथि। जइसँ अस्पतालोमे जाँच करौनिहार दोहरा कऽ अबैत। आ आन-आन प्राइवेट खानगी जाँच घरक काज सेहो पतराएल। तेतबे नै डाक्टर सुनीलक चर्चा सीतामढ़ी, दरभंगा, सुपौल आ समस्तीपुर जिलाक गाम-गामक लोकक बीच होइत। जहिना धारक पानि शान्त आ अनवरत चलैत रहैत, तहिना सुनीलक परिवार। कोनो तरहक हड़-हड़-खट-खट परिवारमे कहियो नै होइत। डाक्टर सुनीलक परिवारक सम्बन्धमे सोचैत-सोचैत डाक्टर हेमन्त अपनो परिवारक सम्बन्धमे सोचए लगला। मन पड़लनि पिता। पिता बंगालसँ डाक्टरी पढ़ि गामेमे प्रैक्टीश शुरू केलनि। किएक तँ सरकारी अस्पताल गनल-गूथल। मुदा रोगीक कमी नै। कमी इलाज आ इलाज कर्ताक। नम्हर इलाका। दोसर डाक्टर नै। गाम-घरमे ओझा-गुनी, झार-फूक, जड़ी-बुटीसँ इलाज चलैत। ओना हेमन्तक पिता-डाक्टर दयाकान्त सभ रोगक जानकार, मुदा तीनिए तरहक रोगक -टुटल हाथ-पएरक पलस्तर, साँपक बीख उतारब आ बतहपन्नी- इलाजसँ पलखति नै। तँए ओझो-गुनीक चलती पूर्ववते। कमाइओ नीक। जइसँ दू महला मकानो आ पचास बीघा खेतो किनलनि। तीनू बेटोकेँ खूब पढ़ौलनि। जेठका ओकील, मझिला डाक्टर आ छोटका प्रोफेसर। जाधरि दयाकान्त जीबैत रहलखिन ताधरि गामो आ इलाकोमे सुसभ्य आ पढ़ल लिखल परिवारमे गिनती होन्हि। तीनू भाँइओक बीच अगाध सिनेह। जेठ-छोटक विचार सबहक मनमे। जइसँ माएओ-बाप खुशी। ओना माए पढ़ल-लिखल नै मुदा परम्परासँ सभ बुझैत। जखैनकि पिता आधुनिक शिक्षा पाबि आधुनिक नजरिसँ सोचथि। तीनू भाँइक मेहनति देखि पिताकेँ ई खुशी होइत जे परिवारक गाड़ी आगू मुहेँ नीक जकाँ ससरत। बेटा सबहक बिआह इलाकाक नीक-नीक परिवारमे पढ़ल-लिखल लड़की संग केलनि। दहेजो नीक भेटलनि।
दयाकान्त मरि गेलखिन मुदा स्त्री जीविते रहनि। तीनू भाँइ अपन-अपन जिनगीमे ओझराएल। अपन-अपन परिवार संग रहैत, घरपर खाली माइएटा। तीनू भाँइक परिवारक गारजनी स्त्रीक हाथमे। एक-दोसरसँ आगू बढ़ैक हरिदम प्रयास करैत। जइसँ गामक सम्पतिपर नजरि जाए लगलनि। गामक सम्पति अधिकसँ अधिक हाथ लागए तइ भाँजमे बौद्धिक व्यायाम नीक-नहाँति शुरू भेल। मुकदमा बाजी भेल। एकटा कोठरी आ दू बीघा खेत माएकेँ कोटसँ भेटलनि। बाँकी घरो आ खेतो जप्त भऽ गेलनि। एक सए चौआलीस लागि गेलै जइसँ पुलिसक ड्यूटी भऽ गेलै। बीस बर्ख पछाति डाक्टर हेमन्त लिखि कऽ कोर्टमे दऽ देलखिन जे हमरा ऐ सम्पतिसँ कोनो मतलब नै।
दरभंगा प्लेटफार्मपर डाक्टर हेमन्त देखलनि जे दर्जनो डाक्टर जा रहल छी। दर्जनो कम्पाउण्डरो छै। मुदा सबहक मुँह लटकल। एक्को मिसिआ मुँहमे हँसी नै। जहिना ठनका ठनकलापर सभ अपने-अपने माथपर हाथ रखि साहोर-साहोर करैत तहिना बाढ़िक इलाकाक ड्यूटीसँ सबहक मनपर भारी बोझ, जइसँ सभ मोने-मन कबुला-पाती करैत। हे भगवान, हे भगवान करैत। कियो-केकरो टोकैत नै। आँखि उठा कऽ देखि फेर निच्चाँ कऽ लैत।
निर्मली जाइवाली गाड़ी पहुँचल। गाड़ी पहुँचिते सभ हड़बड़ करैत, अपनो आ समानो सभ उठा-उठा गाड़ीमे चढ़ौलनि। हेमन्तो चढ़ला। कम्पाउण्डरकेँ बीड़ीक तृष्णा चढ़लै। दुनू काटुन गाड़ीमे चढ़ा अपने उतरि कऽ पानक दोकान दिस बढ़ल। तखने पनरह-बीसटा तरकारीवाली आबि गाड़ीक डिब्बामे कियो छिट्टा चढ़बैत तँ कियो मोटा। तेसर यात्री सभ, तरकारीवालीक काँइ-कच्चर सुनि-सुनि आगू बढ़ि जाइत। कम्पाउण्डरो हाँइ-हाँइ कऽ चारि दम बीड़ी पीब दौगल आबि बोगीक आगूमे ठाढ़ भऽ गेल। तरकारीवाली सबहक झुण्ड देखि कम्पाउण्डरकेँ मनमे हुअ लगलै जे हमरा चढ़िए ने हएत। चुपचाप निच्चाँमे ठाढ़। गाड़ीक भीतर बैसल एकटा पसिन्जर उठि कऽ आबि एकटा मोटाकेँ निच्चाँ धकेल देलक। जइ तरकारीवालीक मोटा खसल रहै ओ ओइ आदमीक गट्टा पकड़ि निच्चाँ उतारल। निच्चाँ उतारिते घोरन जकाँ सभ तरकारीवाली लुधकि गेल। गारिओ खूब पढ़लक आ मारबो केलकै। तखने बोगीक मुँह खाली देखि कम्पाउण्डर चढ़ि गेल। गाड़ीकेँ पुक्की दैते सभ हाँइ-हाँइ कऽ चढ़ए लगल मुदा झगड़ा नै छुटलै। गारि-गरौबलि होइते रहल। जेते हल्ला सौंसे गाड़ीमे लोकक बजलासँ होइत रहै, ओते खाली ओइ एक्के डिब्बामे होइ। अकछि कऽ डाक्टर हेमन्त सीटपर सँ उठि समान रखैबला ऊपरकापर जा कऽ बैगकेँ सिरमामे रखि सूति रहला। ओंघराइते अपना जिनगीपर नजरि गेलनि। मोने-मन सोचए लगला जे पिताजी तँ हमरे सबहक सुख लेल ने ओते सम्पति अरजलनि। मुदा की हमरा सभकेँ ओइ सम्पतिसँ सुख होइए? अपनो कमाइ तँ कम नै अछि। मुदा चौबीस घंटाक दिन-रातिमे चैनसँ केते समए बीतैए? जहिना खाइ काल फोन अबैए तहिना सुतै काल। की यएह छी सुखसँ जिनगी बिताएब? मुदा ऐ प्रश्नक उत्तर सोचमे ऐबे ने करनि। फेर मन उनटि कऽ जिनगीक पाछू मुहेँ घुरलनि। मनमे एलनि, जे माए धाकड़ सन-सन तीन बेटाक छी, वेचारीकेँ कियो एक लोटा पानि देनिहार नै। किएक ने वेचारीक मनमे उठैत हेतनि जे ऐ बेटासँ बिनु बेटे नीक? हमरो अहिना ने हएत, तेकर कोन गारंटी।
गाड़ी घोघरडीहा पहुँचल। यात्री सभ उतरबो करए आ बजबो करए जे किसनीपट्टीसँ आगू लाइन डूमि गेल छै, तँए गाड़ी आगू नै बढ़त। कम्पाउण्डर उठि कऽ हेमन्तक पएर डोलबैत पुछलकनि-
“डाक्टर साहैब, नीन छिऐ।”
“नै”
“सभ उतरि रहल अछि। गाड़ी आगू निर्मली नै बढ़त। उतरि जाउ?”
कम्पाउण्डरक बात सुनि हेमन्तक मनमे अस्सी मन पानि पड़ि गेलनि। मुदा उपए की? अधमड़ू जकाँ उतरलथि। प्लेटफार्मपर रिक्शाबला, टमटमबला हल्ला करैत जे कोसीक पछबरिया बान्हपर जाएब।”
एकटा रिक्शाबलाकेँ हाथक इशारासँ कम्पाउण्डर हाक पाड़ि पुछलक-
“हम सभ लछमीपुर जाएब। तोरा बूझल छह?”
रिक्शाबला-
“हमरो घर लछमीएपुर छी। बाढ़ि दुआरे ऐठाम रिक्शा चलबै छी।”
कम्पाउण्डर-
“ऐठीमसँ केना-केना रस्ता हेतै?”
रिक्शाबला-
“ऐठीमसँ हम बान्हपर दऽ आएब। ओइठीमसँ नाव भेटत, जे लछमीपुर पहुँचा देत। ऐठीमसँ हम नेने जाएब आ अपने भैयाबला नावपर चढ़ा देब।”
कम्पाउण्डर-
“बड़बढ़ियाँ, काटुन चढ़ाबह।”
सभ कियो रिक्शापर चढ़ि विदा भेल। पुबरिया गुमती लग जैठाम चाउरक बड़का मिलक खंडहर अछि तेतए पहुँच रिक्शावलाकेँ हेमन्त पुछलखिन-
“लछमीपुर केहेन गाम अछि?”
रिक्शाबला-
“बड़ सुन्दर गाम अछि। सन्मुख कोसीसँ मील भरि पछिमे अछि। गामक सभ मेहनती। बाढ़िक समैमे हम सभ रिक्शा चलबै छी आ जहन पानि सटैक जाइ छै तहन जा कऽ खेती करै छी। गाएओ-महिंस पोसने छी। केते गोटे नाव चलबैए आ केते गोटे मछबारि करैए। हमरा गामक लोक पंजाब, डिल्ली नै जाइए। आन-आन गाममे तँ पंजाब, डिल्लीक धरोहि लागि जाइ छै। से हमरा गाममे नइए। माछक नाओं सुनिते कम्पाउण्डर पुछलक-
“तब तँ माछ खूब सस्ता हेतह?”
“हँ, कोनो की जीरा रहै छै। सभ अनेरूआ। एहेन सुअदगर माछ शहर-बजारमे थोड़े भेटत। शहर-बजारक माछ तँ सड़ल-सुड़ल पानिक डबरा महक रहैए।”
कोसीक पछबरिया बान्हपर पहुँचिते रिक्शाबला अपन भाैयाक घाटपर रिक्शा लऽ गेल। भाएक रिक्शा देखिते भागेसर नावपर सँ बान्हपर आएल। दुनू भाँइ दुनू काटुन नावपर रखलक। अदहा नावपर तख्ता बिछौने आ अदहा ओहिना। तख्तापर पटेरक पटिया बिछौल। नावपर बैसि हेमन्त पूब मुहेँ तकलनि तँ बूझि पड़लनि जे समुद्रमे जा रहल छी। सौंसे देह सर्द भऽ गेलनि। मनमे डर पैसि गेलनि जे केना ऐ पानिमे जाएब। मन पड़लनि दरभंगाक पीच परक कार। मुदा एक्सिडेंट तँ ओतौ होइ छै। ओतौ लोक मरैए। फेर मनमे एलनि जे महेन्द्रूक नाव जकाँ नावमे इंजनो नै छै। जँ कहीं बीचमे लग्गी छूटि-टूटि जेत्तै तँ भँसिए जाएब। केतए जाएब केतए नै। अनासुरती मनमे एलनि जे अखनि धरि कम्पाउण्डरकेँ नोकर जकाँ बुझै छेलिऐ ओ उचित नै। ई तँ छोट भाए तुल्य अछि। नव विचार मनमे उठिते कम्पाउण्डरकेँ कहलखिन-
“बौआ, धन्य अछि ऐठामक लोक। जे सचमुच देवीक पूजो करैए आ लड़बो करैए। किए ने जिबठगर हएत।”
नाव खुगलै, माङि सोझ कऽ नैया–कमलेसरीक गीत उठौलक। नैयाकेँ लग्गी उठबैत आ पानिमे रखैत देखि डाक्टर हेमन्त मोने-मन सोचए लगला जे एहेन मेहनति केनिहारकेँ कोन जरूरत दबाइ आ व्यायामक छै। मन पड़लनि रामेश्वरम। समुद्रक झलकैत पानि। जइमे लहरि सेहो उठैत। तहिना तँ ओहूठाम पानिक लहरि अछि। फेर मन पड़लनि जेसलमेरक बालु। अहिना उज्जर धप-धप केतौ-सँ-केतौ बालु। कमलेसरीक गीत समाप्त होइते नाविक कोसी मैयाक गीत उठौलक। अजीब साजो। जहिना नावमे खट-खटक अवाज तहिना लग्गीक। लग्गीक पानि देहोपर खसै मुदा तँए की ओकर पसीना निकलब रूकलै?
डाक्टर हेमन्तक मन फेर उनटलनि। मिलबए लगला समुद्रक लहरि आ कोसीक धाराकेँ। समुद्र रूपी समाजमे सेहो समुद्र जकाँ लहरिओ उठैए आ धारक बेग जकाँ सेहो रहैए। कहियो काल समुद्रक लहरि जकाँ सेहो लहरि समाजमे उठैए मुदा ओ धीरे-धीरे असथिर भऽ जाइए। मुदा कोसीक धार जकाँ जे बेग चलैत ओ पैघसँ पैघ पहाड़केँ तोड़ि धारो बना दैत आ समतल खेतो। पुरानसँ पुरान गामक अधला परम्पराकेँ तोड़ि नवमे बदलि दैत। जहिना मौसिम बदललापर गाछक पुरान पात झड़ि नव पातसँ पुनः लदि जाइत, तहिना। असीम विचारमे डुमल हेमन्तक मुँह अनासुरती नाविककेँ पुछलक-
“केते दूर अहाँक गाम अछि?”
नैया-
“छह कोस।”
“केते समए जाइमे लागत?”
“भट्ठा दिस जाएब। तँए जल्दीए पहुँच जएब।”
जल्दीक नाओं सुनि हेमन्तक मनमे आशा जगल। मुदा ओ आशा लगलेमे जाए लगलनि। किएक तँ सौंसे पानिए देखथि, गाम-घरक केतौ पता नै। चिन्तित भऽ चुपचाप भऽ गेला। अपना सुढ़िमे नैया गीत गबैत। मनमे कोनो विकारे नै। मुदा हेमन्तकेँ कखनो गीत नीको लगनि आ कखनो झड़कबाहिओ उठनि। तखने एकटा मुर्दा भँसल जाइत रहए। सबहक नजरि ओइ मुर्दापर पड़ल। मुर्दा देखि हेमन्तक नजरि अस्पतालक मुर्दापर गेलनि। मुदा दुनूक दू कारण। एकक जिनगीक अंत रोगसँ तँ दोसराक बाढ़िसँ। नब-नब समस्या उठि-उठि हेमन्तक मनकेँ घोर-मट्ठा कऽ देलकनि। मनक सभ विचार हराए लगलनि। तैबीच एकटा किलो चारिएक रौह माछ कूदि कऽ नावमे खसल। माछ देखि हेमन्तोक आ कम्पाउण्डरोक मन चट-पट करए लगलनि। लग्गीकेँ माङिपर रखि भागेसर माछकेँ पकड़ि, पानि उपछैबला टीनमे रखलक। माछकेँ टीनमे रखि नैया बाजल-
“अहाँ सबहक जतरा बनि गेल।”
नैयाक शुभ बात सुनि हेमन्तक मन फेर ओझरा गेलनि। मनमे उठए लगलनि जे जतरा केकरा कहबै। घरसँ विदा भेलौं तेकरा आकि कार्यस्थल तक पहुँचैकेँ आकि काज सम्पन्न कऽ घर पहुँचलाकेँ कहिऐ? तहूसँ आगू जे काजक बीचोमे नव काज उत्पन्न भऽ जाइत। फेर नैयाकेँ पुछलखिन-
“आब केते दूर अछि?”
हाथ उठा आँगुरसँ दछिन दिस देखबैत नैया कहलकनि-
“वएह हमर गाम छी। गोटे-गोटे जमुनीक गाछ देखै छिऐ? अदहा कोस करीब हएत।”
अदहा कोस सुनि कम्पाउण्डर चहकि उठल-
“डाक्टर साहैब, पाँच बजैए। अदहा घंटा आरो लागत। साढ़े पाँच बजे तक पहुँच जाएब।”
“भने सबेरे-सकाल पहुँच जाएब।”
कहि डाक्टर हेमन्त देखए-सोचए लगला, अकासमे चिड़ै सभ नै उड़ैए। किएक तँ चिड़ै ओइठाम उड़ैत जैठाम रहैक ठौर होइत। मुदा से तँ नै। सौंसे बाढ़िए पसरल। मुदा तैयो गोटे-गोटे मछखौका चिड़ै जरूर उड़ैए...।
लछमीपुर दिस अबैत नावकेँ देखि गामक धियो-पुतो, स्त्रीगणो आ गोटे-गोटे पुरुखो घाटपर ठाढ़ भऽ एक दोसरसँ कहैत।
“चाउर-आँटाबला छिऐ।”
“नुओ-बसतर हेतै।”
“तिरपालो हेतै।”
“बड़का हाकीम सभ छिऐ।”
घाटपर आबि नाव रूकल। मुदा पेंट-शर्ट पहिरने डाक्टर आ कम्पाउण्डरकेँ देखि जनिजाति सभ मुँह झाँपए लागलि। मरद सभ सहमि गेल। धिया-पुता डरा गेल। नावकेँ बान्हि नैया सुलोचनाकेँ कहलक-
“हे गइ सुलोचना, डाकडर सैब सभ छथिन। बक्सामे दबाइ छिऐ। हम दबाइ उतारै छी तूँ टीन उतार। टीनमे एकटा नम्हर माछ छौ। खूब नीक जकाँ माछकेँ तरि डाकडर सैबकेँ खुआ दहुन।”
माछ उतारि सुलोचना अँगना लऽ गेल। टीन रखि बाड़ीक कलपर आबि हाथ धोलक, आँचरसँ हाथ पोछि, स्कूलक ओछाइन झाड़ि बिछबए लागलि। बिछान बिछा, दौग कऽ आँगनसँ बड़का जाजीम आ दूटा सिरमा आनि लगौलक। हेमन्तो आ दिनेशो आगूमे ठाढ़। मुदा ओते लोकक बीच हेमन्तोक आ दिनेशोक नजरि सुलोचनेक देह आ काजपर नचैत। बिछान बिछा सुलोचना हेमन्तकेँ कहलकनि-
“डाक्टर साहैब, बिछान बिछा देलौं, आब आराम करू।”
दिनेश चुप्पे। मुदा हेमन्त बजला-
“बुच्ची, देह भारी लगैए। ओना नावपर आरामेसँ एलौं। मुदा तैयो देह भरियाएल लगैए। पहिने नहाएब।”
“बड़बढ़ियाँ।”
कहि सुलोचना आँगन बाल्टी-लोटा अानए गेलि। आँगनसँ बाल्टी-लोटा नेने कलपर पहुँचल। दुनूकेँ माटिसँ माँजि, बाल्टीमे लोटा रखि, पानि भरि, हेमन्तकेँ कहलक-
“डाक्टर साहैब, नहा लिअ।”
चहारदेबालीसँ घेरल टंकीपर नहाइबला डाक्टर हेमन्त खुला धरती-अकासक बीच नहाइले जेता। तँए किछु सोचै-विचारैक प्रश्न मनमे उठि गेलनि। मुदा बहुत सोचैक जरूरत नै पड़लनि। अपना-अपना उमरबला सभकेँ डोरीबला पेंट तैपर सँ केकरो लुंगी तँ केकरो चरिहत्थी तौनी पहिरने देखलखिन। ऊहो सएह केलनि। मुदा बारह बर्खक सुलोचना कलपर सँ हटल नै। मातृत्वक दुआरिपर पहुँचल सुलोचनामे फूलक टुस्सी जरूर अबि गेल छेलै। मुदा हेमन्तोक मनमे डाक्टरक विचार। ओना डाक्टर हेमन्त शरीरक सभ अंगक गुण-धर्म बुझथि मुदा एहनो तँ वस्तु अछि जे गर्म हवाक रूपमे रहैत। जइमे आनन्द आ सृजनक गुण होइत। सुलोचनोमे फूलक कोढ़ी जे सुगंधक वाल्यावस्थामे प्रस्फुटित होइत, महमही हवामे...। एक लोटा माथपर पानि ढारला पछाति हेमन्तक मनमे एलनि जे अखनि हम दुनियाँक ओइ धरतीपर छी जैठाम जीवन-मरण संगे रहैए। मुदा तैठाम एहेन सौम्य-सुशील-अल्हड़ वाला केते खुशीसँ चहचहा रहल अछि।
तीन साल पहुलका बात छिऐ। जइ बाढ़िमे केतेक गाम, केतेको मनुख आ केतेको सम्पति नष्ट भेल छल। तँए की? जे बँचल अछि ओ ओइ गामकेँ छोड़ि देत। कथमपि नै। मुदा बाढ़ि अनहोनी नै रहए। बैरेजक फाटक खोलल गेल रहए। फाटको खोलैक मजबुरी रहए। किएक तँ बैरेजक उत्तर तेते पानिक आमदनी भऽ गेलै जे दुर्दशाक अंतिम शिखरपर पहुँच सकै छेलै। मुदा सुदूर गाममे जानकारीक साधन नै आ ने बँचैक उपए। कोसीक दुनू बान्हक बीच समुद्र जकाँ पानि पसरि गेलै। थाहसँ अथाह धरि। कुनौलीसँ दछिन, कोसी धारक कातमे एकटा गाम। ओही गामक सुलोचना। जेकर सभ किछु मनुखसँ घर धरि दहा गेलै। मुदा सुलोचना जे बँचल से पढ़ैले कुनौली गेल छलि तँए। स्कूलसँ घर जाइ काल बाढ़िक दृश्य देखलक। दृश्य देखि बान्हेपर बपहारि काटए लागलि। तखने लछमीपुरक चारि गोटे बजारसँ समान खरीद नाव लग अबैत रहए। सुलोचनाकेँ कनैत देखि जीयालाल पुछलकै-
“बुच्ची, किए कनै छेँ?”
कनैत सुलोचना-
“बाबा, हम पढ़ैले गेल छेलौं। तैबीच हमर गामे दहा गेल। आब हम केतए रहब?”
जीयालाल-
“हमरा संगे चल। जहिना बारहटा पोता-पोतीकेँ पोसै छी तहिना तोरो पोसबौ।”
जीयालालक विचार सुनि सुलोचनाक हृदैमे जीबैक आशा जगल। कानब रूकि गेलै। मुदा कखनो-काल हुचकी होइते। नावपर सभ समान रखि चारू गोटे बान्हपर आबि चीलम पीबैक सुर-सार करए लगल। एक भागमे सुलोचनो किताब नेने बैसलि। बटुआ खोलि रघुनी चीलम, कंकड़क डिब्बा आ सलाइ निकालि बीचमे रखलक, एक गोटे चीलमक ठेकी निकालि, चीलमो आ ठेकीओकेँ साफ करए लगल। दोसर गोटे डिब्बासँ कंकड़ निकालि तरहत्थीपर औंठासँ मलए लगल। चीलम साफ भेलै। ओइमे ठेकी दऽ कंकड़बला हाथमे देलक। कंकड़बला चीलममे कंकड़ बोझि दुनू हाथसँ चीलमक पछिला भाग पकड़ि मुँहमे भिरौलक। मुँहमे भिरैबते रघुनी सलाइ खड़रि कंकड़मे लगबए लगल। दू-चारि बेर मुँहक इंजनसँ प्रेशर दैते चीलम सुनगि गेल। चीलमकेँ सुनगिते तेते जोरसँ दम मारलक जे धुआँ संग धधरो उठि गेलै। मुदा चीलमक दुषित हवासँ धधड़ा मिझा गेल। बेरा-बेरी चारू गोटे चीलम पीब मस्त भऽ नाव दिस विदा भेल। साँझू पहरकेँ जहिना गाए-महिंस बाधसँ घर दिस अबैत। जेकरा पाछू-पाछू छोट-छोट नेरू-पर्ड़ू झुमैत, लुदुर-लुदुर मगन भऽ चलैत, तहिना सुलोचना लछमीपुरबला सबहक संगे पाछू-पाछू नावपर पहुँचल। नावपर चढ़िते लग्गा चलौनिहार कोसी महरानीक दुहाइ देलक। सुलोचनो बाजलि-
“जय।”
नाव खुगल। लछमीपुरक चारू गोटेक मन सुलोचनाक जिनगीपर। मुदा सुलोचनाक परिवारक बिछोह, दुखसँ सुख दिस जाए लगल। जे सुलोचना गाम आ परिवारक केतौ अता-पता नै देखलक, ओइ सुलोचनाक मनमे उठए लगल जे गाम-घर भलहिंं दहा गेल मुदा माए-बाप जरूर जीबैत हएत। किएक तँ मनुख निर्जीव नै सजीव होइत। बुधि-विवेक होइत। तँए ओ दुनू गोटे जरूर केतौ जीबैत हएत। जे आइ-ने-काल्हि जरूर मिलबे करत। तँए सुलोचनाक मनमे जिनगी भरिक दुख नै, किछु दिनक
दुख अछि। जे कहुना नै कहुना कटिए जाएत। नाव लछमीपुर पहुँचल। जीयालालक बारहोटा पोता-पोती दौग कऽ नाव लग आएल। पोता-पोतीकेँ देखि जीयालाल कहलक-
दुख अछि। जे कहुना नै कहुना कटिए जाएत। नाव लछमीपुर पहुँचल। जीयालालक बारहोटा पोता-पोती दौग कऽ नाव लग आएल। पोता-पोतीकेँ देखि जीयालाल कहलक-
“बाउ, तोरा सभले एकटा बहिन नेने एलिअ।”
सुलोचना पोता-पोती सबहक पहुन भऽ गेलि। दोसर दिन जीयालाल एकटा घर बना, सुलोचनाकेँ गामक बच्चा सभकेँ पढ़बैले कहलक। गामक बच्चा सभकेँ सुलोचना पढ़बए लागलि। वएह सुलोचना छी।
हेमन्तो आ दिनेशो नहाएल। नहा कऽ जाबे हेमन्त कपड़ा बदलि, केश सेरिया, तैयार भेला ताबे सुलोचनो आ जीयालालक जेठकी पोती, कमलीओ चूड़ा भूजि, माछ तड़ि लेलक। दूटा थारीमे चूड़ा-भुजा आ तड़ल माछ साँठि दुनू बहिन दुनू थारी नेने हेमन्त लग पहुँच आगूमे रखि देलकनि। बड़का फुलही थारी तइमे चूड़ाक ऊपरमे माछक नम्हर-नम्हर तड़ल कुट्टिया पसारल। थारी रखि कमली पानि अानए गेलि। सुलोचना आगूमे बैसि गेलि। दुनू गोटे खाइत-खाइत दसो माछक कुट्टिया आ थारीओ भरि चूड़ा खा लेलनि। शुद्ध आ मस्त भोजन। पानि पीब ढेकार करैत दिनेश बाजल-
“डाक्टर साहैब, आइ धरि हम एते नै खेने छेलौं।”
हेमन्त-
“से तँ हमरो बूझि पड़ैए।”
सुलोचना-
“डाक्टर साहैब, चाहो पीबै?”
हेमन्त-
“पीबै तँ जरूर मुदा दू घंटा पछाति। ताबे किछु काज करब। ओना साँझ पड़ि गेल मुदा जाबे फरिच्छ छै ताबे दसो-पाँचटा रोगी जरूर देखि लेब।”
सुलोचना-
“अच्छा, अहाँ तैयार होउ, हम रोगीसभकेँ बजौने अबै छी।”
कम्पाउण्डर काटुन खोलि दबाइ निकालि पसारि देलक। रोगी अाबए लगल। रोगी देखि-देखि हेमन्त कम्पाउण्डरकेँ कहैत जाथिन आ कम्पाउण्डर दबाइ दैत जाए। अस्पताल जकाँ तँ सभ रंगक रोगी नै। किएक तँ बाढ़िक इलाका तँए गनल-गूथल रोग। दबाइओ तेहने। तीनिए दिनमे सौंसे गामक रोगीकेँ देखि डाक्टर हेमन्त निचेन भऽ गेला। मुदा सात दिनक डयूटी। तहूमे कठिन रस्ता। मुदा पानि टुटए लगलै। पाँचम दिन जाइत-जाइत रस्ता सूखि गेल। मुदा थाल-खिचार रहबे करए।
आठम दिन भोरे हेमन्त सुलोचनाकेँ कहलखिन-
“बुच्ची, आइ हम चलि जाएब।”
सुलोचना-
“ई तँ मिथिला छिऐ डाक्टर साहैब, बिनु किछु खेने-पीने केना जाएब?”
कहि सुलोचना चाह बनबए गेलि। तखने एकटा दोस्तसँ भेँट करए कम्पाउण्डर गेल। असगरे हेमन्त। मोने-मन सोचए लगला जे सात दिनक समए जिनगीक सभसँ कठिन आ आनन्दक रहल। ई कहियो नै बिसरि सकै छी। बिसरैबला अछिओ नै। आइ धरि एहेन जिनगीक कल्पनो नै केने छेलौं, जे बितल। एहेन मनुखक सेवो करैक मौका पहिल बेर भेटल। मौके नै भेटल, बहुत किछु देखैक, भोगैक आ सीखैक सेहो भेटल। आइ धरि हम एहेन रोगीकेँ जेकरा सचमुच जरूरत छै, सेवा नै केने छेलौं, खाली पाइ कमेने छेलौं। गाम-घरमे जेकरा पाइ छै वएह ने दरभंगा इलाज करबए जाइए। जेकरा पाइ नै छै ओ तँ गामेमे छड़पटा कऽ मरैए।
तैबीच सुलोचना चाह नेने आएल। कप बढ़बैत बाजलि-
“मन बड़ खसल देखै छी, डाक्टर साहैब।”
“नै! कहाँ। एकटा बात मनमे आबि गेल तँए किछु सोचए लगलौं।”
सुलोचना-
“ऐठीम केहेन लगैए डाक्टर साहैब?”
सुलोचनाक प्रश्नक उत्तर नै दऽ हेमन्त चुप्प रहला।
हेमन्तकेँ चुप देखि सुलोचना बाजलि-
“हम तँ बच्चा छी डाक्टर साहैब, तँए बहुत नै बुझै छी। मुदा तैयो एकटा बात कहै छी। जहिना चीनी मीठ होइए आ मिरचाइ कड़ू। दुनूमे कीड़ा फड़ि ओइमे अपन-अपन जीवन-यापन करैए। चीनीक कीड़ाकेँ जँ मिरचाइमे दऽ देल जाए तँ एको क्षण जीवित नै रहत। उचितो भेलै। मुदा की मिरचाइक कीड़ा चीनीमे देला पछाति जीवित रहत? तहिना गाम आ बाजारक जिनगी होइए।”
सुलोचनाक बात सुनि डाक्टर हेमन्त मोने-मन सोचए लगला जे बात ठीके कहलक। अहिना तँ मनुखोमे अछि। मुदा ओ हएत केना। जाबे समाजिक जीवनमे समरसता नै औत ताबे अहिना होइत रहत।
दस बजे भोजन कऽ दुनू गोटे -हेमन्त आ दिनेश- लुंगी-गंजी पहिर सभ कपड़ो आ जूत्तोकेँ बैगमे रखि, पएरे विदा भेला। हेमन्तक बैग सुलोचना आ दिनेशक बैग कमली लऽ पाछू-पाछू चलली। किछु दूर गेलापर हेमन्त कहलखिन-
“बुच्ची, आब तों सभ घूमि जा।”
हेमन्तक बात सुनि सुलोचनाक आँखि नोरा गेल। डाक्टर हेमन्तकेँ बैग पकड़बैत बाजलि-
“अंतिम प्रणाम, डाक्टर साहैब।”
एकाएक हेमन्तक हृदैसँ प्रेमक अश्रुधारा प्रवाहित हुअ लगलनि। मुहसँ प्रणामक उत्तर नै निकललनि। मुड़ी निच्चाँ केने आगू बढ़ि गेला। मुदा किछुए आगू बढ़लापर बूझि पड़लनि जे चारिटा तीर -सुलोचना आ कमलीक आँखि- पाछूसँ बेधि रहल अछि। पाछू उनटि कऽ तकलनि तँ देखलखिन जे दुनू गोटे ठाढे़ अछि। मन भेलनि जे हाथक इशारासँ जाइले कहि दिएे मुदा अपना रूपपर नजरि पड़ि गेलनि। खाली पएर जाँघ तक समटल –उलटा कऽ मोड़ल- लुंगी, देहमे सेन्डो गंजी, माथक केश फहराइत। तैपर सँ थालक छिटका घुट्ठीसँ लऽ कऽ माथ धरि पड़ल। हाथक इशारासँ सुलोचनाकेँ हाक पाड़लखिन। दुनू -सुलोचनो आ कमलीओ- हँसैत आगू बढ़ल। लगमे देखि हेमन्तोक हृदैमे हँसी उपकल। मुस्की दैत हेमन्त बजला-
“बुच्ची, हम अपन दरभंगाक पता कहि दइ छिअ। अबिहऽ।”
सुलोचना-
“हम तँ शहर-बजारमे हराइए जाएब डाक्टर साहैब। अहाँ जाबे हमरा गाममे छेलौं ताबे बूझि पड़ै छल जे दरभंगा अस्पताल गामेमे अछि।”
कहि सुलोचना डाक्टर हेमन्तक पएर छूबि गोड़ लागि घूमि गेलि।
बान्हपर आबि दुनू गोटे थाल-कादो धोइ, पेन्ट-शर्ट पहिर स्टेशन दिस बढ़ला। गाड़ी पकड़ि दरभंगा पहुँच गेलथि।
Subscribe to: Post Comments (Atom)


text:
आलस आ जूता
इ बात शिवराति दिनक अछि. संयोग एहन जे अहि बेर शिवराति मंगल के दिन परल छल आ हम मंगल के नियमित रूपें उपास करैत छी. एक टा बात अखने कहि दी – हमर उपासक कोनो धार्मिक कारण नहिं छैक. कनियाँ के हार्दिक इच्छा जे हम शिवराति के उपास में हुनक संग दियन्हि. मुदा इ आग्रह क ओ अपने फंसि गेली – शिवराति मतलब दिन भरि उपास करू अपना पसिन्नक भोजन आ तरूआ-बघरूआ के आनंद लिय 🙂 – आ हम मंगल के राति में किछू अनूने टा खाइत छी.
खैर, ओहो निर्णय लेलन्हि जे राति में ओहो फलाहारे करती. आ हमरा हिदायत के संग कार्यालय जयबाक अनुमति देलीह जे हम समय पर (८ बजे धरि) डेरा आबि जेबै. अलसाइत-अलसाइत कार्यालय विदा भेलहुँ. संध्याकाल हुनक फोन-पर-फोन एनाइ शुरू भेल – घर कखन आयब? हूनका व्रत लागि गेल रहन्हि (दोसर शब्द में भुखे हाल बेहाल रहन्हि).
डेरा पहुँचैत १० के लगभग बाजि गेल. आब इ नहिं बतायब जे देरी सं पहुँचबाक फल की भेटल. हम ओही कपड़ा/वेश-भूषा में भोलाबाबा के दर्शन करबा लेल विदा भेलहुँ. मंदिर के बाहर जूता-पैताबा खोलि दर्शन केलहुँ.
मंदिर सं निकलबाक उपरांत जूता पहिरबाक हिम्मत नहिँ भेल – जूता हाथ में पकड़ि डेरा दिस खाली पैरे विदा भेलहुँ – कनियाँ अपन माथ पर हाथ धरैत चेतेली – सम्हरि क , लोक सभ चोर-चोर ने हल्ला कर लागय.